EU's kvotehandelssystem - Lokal og global klimapolitik - NOAH's klimasider\nKyoto-Protokollen giver mulighed for, at lande kan etablere et nyt, kunstigt marked, hvor store CO2-udledere som kulkraftværker og cementindustri kan handle indbyrdes med tilladelser til at udlede CO2 efter et cap-and-trade-princip. ’Cap’ betyder her ’loft’ og ’trade’ betyder ’handel’.\nDer skal være et fælles loft over udledningerne, og loftet – og dermed udledningerne – skal løbende sænkes. Udledningstilladelserne, som kaldes kvoter, kan sælges og købes på et marked.\nHver virksomhed tildeles en andel af den samlede udledning i form af et antal CO2-kvoter, som den kan disponere over.\n- En CO2-kvote er et bevis på, at man har lov til at udlede 1 ton CO2 i en given periode. For hver ton CO2 en virksomhed udleder, skal den aflevere en kvote til et register hos myndighederne. (Kvoterne eksisterer ikke som et fysisk papir, men kun i elektronisk form.)\n- En virksomhed, der ikke bruger alle sine kvoter, kan sælge de overskydende kvoter på CO2-markedet. En virksomhed, der har behov for at bruge mere energi og derved udlede mere CO2, end den har kvoter til, kan købe de manglende kvoter på CO2-markedet.\n- Prisen på CO2-kvoter bestemmes af udbud og efterspørgsel.\nVed gradvis at sænke antallet af kvoter, vil kvoteprisen stige og virksomhederne vil blive tilskyndet til at reducere udledningerne, og ved hjælp af markedet kunne man flytte reduktionerne hen, hvor de var billigst at lave.\nKvoteprisen kan falde, hvis efterspørgslen falder fx ved en mere effektiv udnyttelse af energien, eller hvis produktionen falder under en krise.\nHvis der er en høj kvotepris, bliver det attraktivt selv at reducere CO2 frem for at købe kvoter. En lav kvotepris vil derimod fjerne tilskyndelsen til CO2-reduktion og opmuntre til køb af kvoter.\nVirksomhederne skal derfor vælge, om de vil reducere deres udslip i takt med det faldende kvoteloft eller købe evt. manglende kvoter på CO2-markedet.\nEU's kvotehandelssystem, EU-ETS\nEU har benyttet sig af muligheden for at have et sådant kvotehandelssystem, som siden 2005 har været et af de vigtigste instrumenter til at opnå de udledningsreduktioner, som EU og EU’s medlemslande har forpligtet sig til i Kyoto-Protokollen.\nKvotehandelssystemet (Emissions Trading Scheme - ETS) betyder, at de største udledere af CO2 får tildelt flest CO2-kvoter.\nI ETS har alle store udledere – cirka 11.500 virksomheder i EU’s medlemslande – fået tildelt gratis CO2-kvoter. For at kvotehandelssystemet skal kunne bidrage til reduktionen af drivhusgasser, kræver det, at mængden af kvoter, der tildeles de enkelte virksomheder, løbende nedsættes, så virksomhedernes CO2-udledninger nedsættes.\nI første omgang har kvotedirektivet kun omfattet CO2, men direktivet er forberedt til at kunne regulere alle seks drivhusgasser, som er omfattet af Kyoto-protokollen.\nFra 2013 kommer kvotesystemet således til også at omfatte udledning af PFC fra produktion af aluminium, af N2O (lattergas) fra produktion af salpetersyre og andre syrer. Anlæg til fangst og lagring af CO2 vil også blive omfattet (CCS).\nIndtil i dag har det været de enkelte lande, der har besluttet, hvor mange kvoter de i alt ville uddele. Fra 2013 fastlægges tildelingen af kvoter på EU niveau.\nFra 2013 vil den gratis tildeling af kvoter langsomt blive erstattet af bortauktionering, hvor virksomhederne skal købe dem – i 2013 er det 20 pct. stigende til 70 pct. i 2020 og 100 pct. i 2027. Selv denne meget gradvise overgang fra gratistildeling vil blive svækket, da den blev gjort afhængig af, at der blev indgået en international klimaaftale ved COP15 i København.\nFormålet med systemet har været, at få den private sektor til at finde de mest omkostningseffektive (dvs. de billigste) måder til at reducere deres CO2-udledninger.\nProblemer med kvotesystemet\nFor mange kvoter\nKvotesystemet blev iværksat i 2005, men det var tydeligt, at der blev uddelt for mange kvoter. Hvert land ville af økonomiske grunde tilgodese deres egne industrier. Dvs. at der blev for højt til loftet og kvoteprisen faldt. I 2007 gik det helt galt. ’Bunden gik ud af markede ’og kvoteprisen nåede på et tidspunkt 0 Euro. Det var med andre ord blevet helt gratis at udlede mere CO2 end man havde fået kvoter til, og set i et kvotemarkedsperspektiv, gav det slet ingen mening at investere i CO2-besparelser.\nMen i efteråret 2011 skete det igen. CO2-kvoteprisen kom langt under 10 Euro. Det skyldtes denne gang både for mange tildelte kvoter samt den økonomiske krise, som medførte et mindre energiforbrug og CO2-udledning end ventet.\nDet gav en umiddelbar gevinst for virksomheder, der havde fået tildelt flere gratis kvoter end deres produktion nu krævede. I Danmark havde fx Aalborg Portland i 2010 overskydende kvoter til en værdi af mere end 130 millioner kroner og Mærsk Oil for 50 millioner.\nFra 2008-10 fik ti store virksomheder i stål- og cementindustrien i EU tilsvarende gevinster på over 30 milliarder kroner på grund af overskud i virksomhedernes kvotebeholdninger.\nDet er derfor ikke mærkeligt, at kul- og stållobbyen i Bruxelles meget kraftigt har modsat sig, at kvotesystemet blev strammet op.\nEnergibesparelser og energieffektivisering kan udhule kvotesystemet\nEU har arbejdet på at gennemføre et direktiv om energieffektivisering. Men selv om det giver meget god mening at satse på at bruge energien mere effektivt, både fordi der er tale om knappe ressourcer og for at nedsætte CO2-udledningen, så vil det svække kvotesystemet, med mindre kvoteloftet samtidig sænkes.\nDer har været åben uenighed i Kommissionen i den anledning, men det er indført i direktivforslaget, at man kan overveje at tage kvoter ud i takt med energieffektiviseringen.\nEn virksomhed i EU kan ”betale” for kvoter ved at gennemføre et projekt i et udviklingsland efter en model (CDM/JI), der er en del af Kyoto-Protokollen. Det kan fx være et projekt, der sikrer indvinding og udnyttelse af drivhusgassen metan fra en losseplads. Regnestykket går så ud på, at metan, som ellers ville være blevet udledt til atmosfæren, nu bliver brugt som brændsel (gas) fx til produktion af el. På den måde spares et brændsel, fx naturgas. Den drivhusgasudledning, som netto er sparet ved projektet kan nu godskrives EU-virksomheden, der altså bliver fri for at gøre en indsats på hjemmebane.\nETS tillader at bruge CO2-kreditter til 50 pct. af reduktionerne mellem 2008 og 2020.\nBrugen af CO2-kreditter (modregning eller på engelsk offsetting) er meget omdiskuteret. De fleste miljø- og udviklingsorganisationer er fx stærkt kritiske over for modregning, dels fordi mange projekter medfører tvivlsomme fordele for de lokalområder, de udføres i, og meget tit giver de ikke en ekstra besparelse af udledninger, som reglerne ellers kræver.\nSnyd med kvoterI\n2009 blev det afsløret, at der foregik omfattende svindel med kvotehandelen. Kriminelle registrerede sig under falske navne og på falske adresser i kvoteregistrene, hvorefter de gav sig til at handle med kvoter imellem to eller tre lande. De udnyttede nogle huller i momslovgivningen og i kvoteregistrene til at svindle for 38 milliarder kroner alene med udgangspunkt i det danske kvoteregister.


Rhododendron hybrida (Horaku Satsuki Azalea) 🏡 Da.MagicHerbGarden.com | 2019\nVigtigste › Planter›Rhododendron hybrida (Horaku Satsuki Azalea)\nKompakt, lavvoksende, stedsegrøn busk, der er tynd og tæt med en spredning til afrundet form. Bladene er lanseformede til elliptiske og især mindre, 1/2 til 2 inches lange, end andre azalea hybrider gør det til det vidunderlige bonzai-plante, som det oprindeligt var opdrættet for at være. Showy, tragtformede, rufflede, lavendel-rosa blomster, 3 til 4 inches bred. Blomster bæres fra maj til juni. Prune straks efter blomstringen, så du ikke vil afskære nogen af næste års blomsterknopper. Plant som du ville nogen af de andre azaleaer: høj og i godt drænet, sur jord, rig på organisk materiale. Dette er en front af grænsen azalea på grund af dens lavere højde. Perfekt til den mindre have. Satsukis synes at kunne klare lidt mere sollys end de fleste azaleaer, men det betyder ikke "varm" sol. Filtreret lys er stadig bedst. Selvom azaleaer har en potentielt stor liste over mulige skadedyrs- og sygdomsproblemer, er de normalt problemfri, hvis de plantes korrekt i rette kulturelle forhold.\nFuchsia (Black Princess Fuchsia)


Velkommen til denne side, der er her for at fortælle digitalt om turneringer inden for skating. Skating er mere end bare at stå på rulleskøjter – det er nemlig også at stå på skøjter. Der findes et utal af turneringer derude med diverse Unibet Euro-trupper, og det gør der i både ind- og udland. Det er tilmed muligt at dyrke skating flere steder i landet, og hvis ikke du allerede havde fået øjnene op for det, så håber vi, at du vil læse med her.\nSkating er populært i Danmark, men det er ikke så populært som så mange andre sportsgrene. Det betyder dog ikke, at det er en sport, man ikke bør dyrke – nej, tværtimod så er det en sportsgren, man bør interessere sig for, uanset om man ønsker at skate på vejen eller på isen. Der er faktisk ikke mange mennesker, der ved, at det er muligt at gå til skating på landevejen, men det er det, og det har det været i mange år. Overalt i verden er der turneringer inden for skating, og det er der både på landevejen og på isen, og det er tilmed også muligt at skate på baner. Det er kun fantasien, der sætter grænser for, hvad man vil med sin skating, og vi vil på disse sider præsentere dig for alle de muligheder, der er.\nSkating er for alle mennesker, og det er derfor for både børn, unge, voksne og ældre. Der findes ikke ét eneste menneske, der ikke kan have glæde af skating, og når man forstår det, er det bare at springe ud i det. I storbyerne er der rig mulighed for at dyrke skating, mens det ikke er muligt i alle landets små byer. Hvis man er villig til at bruge tid på lidt transport, kan man med sikkerhed finde et sted at gå til skating.\nVi byder dig velkommen til disse sider!


Solskinsrytter Typen der kun bevæger sig udendørs på cykel når det er solskin og over 20 graders varme.\nSadisten er i hopla, hvis han har solen i ryggen eller ind fra siden. Overhaler han en anden rytter, der går med på hjul, kan han således sidde og nyde skyggebilledet af sit "påhæng", mens han langsomt skruer farten op. Stor er hans glæde, når han kan se, at "påhænget" kommer op at stå, og endnu større er glæden, når han kan se, at "påhænget" sætter sig opgivende ned i sadlen og falder af.\nSelvpineren er typen, der, fordi han godt kan lide at blive presset lidt, med fuldt overlæg lader sig sætte af, for derefter at halse af sted 15 sekunder efter feltet hele løbet igennem.\nPalermo-typen kan ikke træde en bule i en smeltet softice. Det forsøger han at kompensere for ved at køre rundt på feltets absolut dyrest udseende cykel ud fra devisen om, at hvis en ny cykeldel ser dyr ud, skal han eje den. Palermo-typen kan oftest findes på fortovscafeer og lignende steder, hvor han sidder og tyller espresso, mens han snakker i mobiltelefon med frøken klokken. Ligeledes er han altid i nærheden, når der skal tages billeder.\nTågehornet er en særdeles talentfuld rytter, der i følge ham selv er i stand til at matche selv de bedste af landets ryttere ved den rette lejlighed. Problemet er bare, at "den rette lejlighed" altid først er "i næste weekend."\nSnigeren er typen, der er i stand til at gøre sig praktisk taget usynlig når der skal arbejdes. Således kan han præstere at sidde over hele vejen rundt i et tomands udbrud, uden at den anden rytter opdager det. En anden evne Snigeren er i besiddelse af, er evnen til at snige sig med på "smækken" af førerbilen. Her bliver han gerne liggende hele vejen rundt, vel vidende at hvis han falder tilbage i feltet er han i alvorlig fare for at få stukket en pumpe i forhjulet af resten af feltet.\nDen usikre burde ikke køre på cykler med færre end tre hjul. Han slingrer så meget, at ingen tør køre forbi ham, uanset vejens bredde. "Den usikre" er således en stensikker vinder, hvis han først får sat sig forrest.\nBulldozeren er typen der kører efter valgsproget "Hvis der ikke er plads, kan der jo blive det". Når han en sjælden gang i mellem benytter cykelstien fordi vejen er blokeret af trafik, tager han ikke notits af hverken børn, barnevogne eller pensionister. Fast i blikket nidstirrer han blot alle der måtte opholde sig foran ham, mens han ufortrødent styrer direkte mod dem indtil de, i vild panik, flytter sig.\nPladespilleren har altid en god (eller dårlig) undskyldning for at være blevet sat af feltet. "En idiot lavede hul", "jeg blev blændet af solen" og "jeg fik et koncertflygel i øjet" er blandt de hyppigst anvendte undskyldninger.\nDen analyserende rytter har altid overblik over, hvem der ligger i udbrud, på mellemhånd, i feltet og hvem der er sat af. Han vil til enhver tid mene, at det er spildte kræfter at gå efter de ryttere der er i udbrud, for "de holder alligevel ikke hjem." Det vil han sige løbet igennem, med det resultat, at han gang på gang kører alene hjem…..10 minutter efter næstsidste rytter.\nHustleren er altid god for en lille hurtig handel. Er man i udbrud med en hustler, kan man således være stensikker på at blive tilbudt at han vil lade én vinde mod at man giver ham alt fra en kasse nye slanger over en hundrede- kroneseddel til et lift til den nærmeste station når løbet er slut.\nTonseren elsker sidevind og gear 53/12 over alt andet. Han er i stand til at trække et helt felt i smadder i sidevinden ved at gå op og tage en føring, der sjældent er kortere end 15 km. Desværre går tonseren gerne fuldstændigt kold når der mangler mindre end 10 km, hvorefter samtlige af de ryttere han har sat fra hjul, kører højlydt grinende forbi.\nSpinderen er tonserens diametrale modsætning. Han kører i gear 39/21 løbet igennem og kommer dermed sjældent under en kadence på 200. En kendt rytter der startede som "spinder" er Bjarne Riis, der på denne måde fik tilnavnet Piskeriis.\nJa vi kender dem alle, men vil undlade at sætte navn på, i denne artikel


Snak åben om psykiske lidenser - Christiana Damsen\nPosted byadmin 22. juni 2018\nI de seneste år er der kommet meget mere fokus på psykisk sygdom, og det er blevet mere naturlig at snakke om det. Der kan dog stadig gøres en del for at gøre det endnu mere acceptabelt at snakke åben om det. Mange har en holdning til psykiske sygdomme og hvis du spørger mig, kan psykisk sygdom nemlig sammenlignes med en en hver anden sygdom. Man kan ikke gøre for at man få det og når man først er ramt, er der ikke så meget at gøre end at pleje sig selv. Man er nødt til at give sygdommen tid og vente på, at kroppen vil samarbejde igen. Dog er der den store forskel, at en psykisk sygdom ikke bare forsvinder efter en uge, og det er ikke mange som kender til at have en psykisk sygdom.\nJeg har aldrig selv lidt af en psykisk sygdom, og derfor kan det også nogle gange være svært for mig at forstå. Ligesom jeg selv, så tror jeg at mange har svært ved at acceptere psykisk sygdom, fordi de ikke forstår det. En af mine nære har i nogle år haft diagnosen borderline, som jeg har set hende kæmpe med. Igennem hende har har jeg set hvordan sygdommen kan påvirke en person. Hvis en person ikke har haft borderline eller en anden psykisk sygdom inde på livet, men jeg sagtens forstå at man ikke kan sætte sig ind i det.\nSamfundet skal accepter psykiske sygdomme\nMed min oplevelse fra min veninde, håber jeg, at der i alle lag af samfundet kommer en bedre forståelse af psykiske sygdomme. Også selvom man måske ikke helt kan forstå, hvad det betyder. Tag det fra en, der har oplevet borderline på nært hold: psykisk sygdom er mindst lige så alvorligt som fysisk sygdom. For på nuværende tidspunkt er der meget at kæmpe med både psykiatrien og med omverdenen.\nPosted byadmin 22. juni 2018 Posted inUncategorized


1965 Født i Hirtshals, datter af reder Ole Peter Espersen og bogholder Inger Tanggaard Espersen.\n1972-81 Hirtshals Kommuneskole.\n1981-82 Hjørring Gymnasium.\n1982-84 Lester B. Pearson United World College, Canada.\n1984-90 Studerer til cand.oecon. ved Århus Universitet\n1986-88 Næstformand for Danmarks Konservative Studerende.\n1991-92 Markedsanalytiker hos Aarhus Stiftsbogtrykkeri.\n1992-94 Systemkonstruktør hos Bankernes EDB Central, Roskilde.\n1994- Folketingsmedlem (K) for Nordjyllands Amtskreds.\nI marts 2009 fik Lene Espersen adgang til en hemmeligstemplet rapport om den overtaksering af behandling på provathospitalerne, Lars Løkke Rasmussen fik sat i gang i 206. I maj løj hun overfor Folketinget om hvor hun havde sine oplysninger fra, og hendes spindoktor forsøgte efterfølgende at få embedsmænd i ministeriet til at slette sporene efter ministerens kriminelle aktiviteter.\nLæst af ialt: 7252\nGigantisk tyveri af statens midler - med Lene Espersen som formidler\nI januar 2009 sikrede Lene Espersen sine venner i bankverdenen 100 milliarder kr uden nogen form for statslig kontrol. Socialdemokratiets forslag om en minimal kontrol med hvordan bankverdenen der allerede havde formøblet flere hundrede milliarder forvaltede de nye penge fra staten blev af Espersen afvist med at det ville være nordkoreanske tilstande. Nordkorea er nu flyttet til USA, hvor staten har indført skærpet tilsyn med finanssektoren for at hindre nye finansielle sammenbrud. Espersen var blot for dum til at være erhvervsminister, og blev derfor i 2010 flyttet til posten som udenrigsminister - efter at have foræret bankerne 100 milliarder uden nogen form for kontrol.\nLæst af ialt: 7015\nLene Espersen, Brian Mikkelsen og Lars Barfod bærer i fællesskab ansvaret for skandaleprojektet: digitalisering af tinglysningen\nLæst af ialt: 6933\nLene Espersen scorer 60.000 kr på at bruge af statens penge\nErhvervsminister Lene Espersen brugte i november 2008 30 mia. kr af statens til opkøb af obligationer for at sænke renten. Derved sparede hun 60.000 kr årligt på sit flexlån på 4,56 mio. kr.\nLæst af ialt: 8861\nJustitsminister kører ung mor ned\n30. september 2006 kørte Lene Espersen sin ministerbil ind i en 31 årig mor ved en højresvingsulykke. Den daværende justitsminister fik frakendt kørekortet, trak et halvt år senere et nyt, mens offeret ½ år senere fortsat var sygemeldt\nLæst af ialt: 9274\nMinisteriet tager sig af lovene. Lene Espersen tager sig af ugebladene\nVKO regeringen havde som et hovedpunkterne i sit regeringsgrundlag, at straffene for vold og voldtægt skulle strammes. Det er også sket. Straffene er øget drastisk, men samtidig er volden steget. Værst er det gået den grove vold, der er steget 28% under VKO regeringen. Samtidig er ministeren en let minister i et tungt ministerium. Hun tager sig af ugebladene, mens embedsmændene tager sig af lovene.\nLæst af ialt: 13315\nHenriette Kjær og Lene Espersen blev i 1998 afsløret i socialt bedrageri med tilskud fra Folketinget. Siden de i 1994 var blevet valgt ind i Folketinget havde de opgivet, at de boede i Jylland, mens realiteten var, at de boede i København. Konsekvensen var, at de hver kunne stikke 225.000 kr. ekstra lommen - skattefrit.\nLæst af ialt: 25670\nForlaget Solidaritet, 2200 København N


Fra Nordatlanten til Faxe Bugt | Faxe Kommunes Bibliotek & Borgerservice\nFra Nordatlanten til Faxe Bugt\n06.11.20 - 24.11.20\nHenrik Drent, fra gruppen "Sibirien - kunst og design" viser en række akryl- og akvarelmalerier på Rolloteket fra den 6. til den 24. november.\nHenrik Drents værker rummer mange facetter. Han er altid på vej videre, drevet af nysgerrighed og fascination af det altid omskiftelige lys og vejr.\nNavnlig på Sydsjælland, hvor han er opvokset. Længe og ofte har han opholdt sig ude i naturen. Har derfor altid en god undskyldning for at betragte den i ro og fred. Lave skitser og malerier over den.\nNavnlig de rå østvendte og dramatiske kyster giver ham inspiration, hvilket giver sig udtryk i hans mange motiver derfra.\nGrene og rødder får deres eget liv. Ofte med alskens fabelvæsener, så som orker, trolde, feer eller færøske huldre som faste følgesvende.\nDe mange indtryk bearbejdes, både lette og følsomme stemninger i lyse farver og voldsomme og kraftige ekspressive udtryk.\nFlere af de udstillede malerier er fra Færøerne. Studieture til de stormomsuste øer i Nordatlanten blev afgørende for en del af Henriks valg af motiver. Dens bygninger og dramatiske natur.\nFarverne er dæmpede med stærke kontraster ind imellem.\nSelvom bygningerne står tydeligt frem i motiverne, er det naturen og landskabets dramatik og krumninger, der er hans primære fokus.\nUdstillingen kan ses mandage 10-17, tirsdage 10-16, torsdage 10-18 og fredage 10-13.


Topmadrasser fra anerkendte mærker\nDer er flere gode mærker du kan vælge imellem, når du shopper udstyr til soveværelset hos Sengeexperten.dk. Også i kategorien topmadrasser, hvor du i skrivende stund blandt andet finder mærkerne Sx One, TEMPUR, Auping og Dunlopillo - alle fire mærker, der egner sig perfekt til kvalitetsbevidste kunder, der gerne vil have den perfekte nattesøvn.\nTopmadrasser er en let og budgetvenlig måde, at give én lidt ekstra komfort om natten. Samtidig højner man også hygiejneniveauet ved at købe en topmadras, da overtrækket kan pilles af og vaskes uden problemer. Vil du kigge nærmere på kataloget med topmadrasser, så klik ind på www.sengeexperten.dk.\nForuden topmadrasser, finder du blandt andet også sengerammer i kataloget hos Sengeexperten.dk. Her kan du både vælge imellem klassiske design samt de mere moderne af slagsen - så mon ikke der også er et der passer til dit soveværelse? Kataloget med sengerammer leveres primært fra Auping, hvilket man bestemt skal se som et plus. For præcist som når man køber en Auping seng, er alle sengerammer fra deres katalog kvalitetsprodukter, som man med garanti kan have glæde af i mange år frem, hvis man passer godt på dem.\nHar du spørgsmål af den ene eller anden art vedrørende køb af sengerammer, topmadrasser eller andre produkter fra kataloget, kan kundeservice helt sikkert besvare disse.


Billig Glarmester i Fjelstedskov ⇒ Få 3 gratis og uforpligtende tilbud her!\nSkal du bruge en billig glarmester i Fjelstedskov? Så er du havnet på den rette hjemmeside. Hos os kan du nemlig indhente op til 3 tilbud fra en stabil glarmester i Fjelstedskov. Det er nemlig meget simpelt at få flere forskellige bud på din opgave.\nGoderne ved at få flere tilbud på glarmester i Fjelstedskov\nMan kan finde mange gode årsager til at få tilbud på glarmester i Fjelstedskov.\nDen ene gode årsag er, at det er helt gratis at indhente op til flere tilbud. Du kan også spare penge, da de forskellige virksomheder kæmper om at få lov at lave din opgave. Det fører altså til en billigere pris for dit arbejde.\nDette kan lade sig gøre, fordi du ikke selv skal tage kontakt til de forskellige dygtige glarmestre i Fjelstedskov for at modtage dine tilbud.\nLigeledes er du garanteret kun at modtage tilbud fra gode glarmestre i Fjelstedskov.\nDette giver dig en del fordele ved at modtage tilbud på en billig glarmester i Fjelstedskov.\nFørst og fremmest skal du besøge vores samarbejdspartners website for at beskrive din opgave. Herefter skal du faktisk blot afvente, at du modtager dine tilbud fra en glarmester i Fjelstedskov. Efter dette skal du egentlig kun vente på, at du får dine tilbud fra en glarmester i Fjelstedskov.\nGlarmester Nyhuse Halsnæs\nGlarmester Nybo Faaborg-Midtfyn


Fyldte æbler | Madling.dk\nNår det er mad og bage programmer i tv, er jeg altid en fast seer. Hver onsdag sidder jeg klar i sofaen med en kop te, når bageprogrammet “Den store bagedyst” sendes.\nEt af de programmer, som jeg også altid har fulgt med i er Mette Blomsterbergs “Det søde liv”. Ulempen ved den slags programmmer er, at det svært ikke at få lyst til de skønne kager og desserter som laves. Et par gange er det sket, at jeg lige efter programmerne er strøget over i køkkenet, fordi jeg er blevet så inspireret og bare måtte i gang med at bage.\nSidste weekend havde vi gæster på besøg, hvor vi hyggede med børnene, snakkede, spiste aftensmad sammen efterfulgt af dessert. Desserten var fra udsendelsen “Det søde liv” fra oktober 2012, hvor Mette Blomsterberg lavede bagte æbler. Æblerne er skrællet, fyldt, penslet og bagt i ovnen. Ved siden af er der to forskellige slags creme – en af flødeskum og en af creme fraiche. Jeg har lavet dem på en lidt anden måde end den oprindelige opskrift og rettet mængderne til i nedenstående. Der var nemlig stort overskud af fyldet til æblerne, og så synes jeg godt at smørelsen på æblerne, måtte have haft en lidt kraftigere smag. *Så hvis du ligesom mig er vild med kanel, vil jeg anbefale at bruge 5 tsk kanel til at pensle med.\nOpskrift på fyldte æbler\nSmørelse til æblerne:\n3-5 tsk kanel*\nVanilje creme fraichen:\n1/2 tsk kanel + til pynt\nÆblerne skrælles over det hele men lad stiklen blive. Fra bunden af æblet udhules æblet, så kernehuset kommer ud. Skær et lille stykke af bunden af æblet af, så det står stabilt. Hak mandlerne i bittesmå grove stykker med en håndblender. Bland de hakkede mandler, blødt smør, flormelis og kanel sammen i en skål. Kom fyldet i de udhulet æbler med en teske.\nSmelt smørret som skal bruges til at smøre æblerne med i en gryde. Kom det op i en skål og bland kanel og sukker heri. Pensl æblerne med det og stil dem i et fad med bagepapir og bag dem i ovnen. Bagetid: 25 min. ved 175°.\nRør vanilje cremen fraichen sammen og pisk kanel cremen til skum. Kom lidt ekstra kanel ovenpå skummet og anret et æble og to små skåle med cremerne til hver person.\nSvar Sofie 25. september 2013 at 07:47\nÅh fyldte æbler – dem havde jeg helt glemt, og nu er jeg nødt til at lave dem hurtigst muligt! Nostalgitrip :)\nSvar Mie 25. september 2013 at 08:54\nDe er også lækre, og det er en god dessert her midt i efteråret og æblesæsonen :-)


Osso Buco med fancy kartofler – Squash forbi\nLyserød smoothie »\nBy Christian | 25 January 2013 - 16:49 | 1 February 2013 Hovedret\nMange vælger at lave en masse mindre, ret så fancy retter til deres nytårsmenu, men jeg er jo meget glad for simreretter, så jeg besluttede mig for at lave en helt klassisk en til hovedretten for tre mennesker. Langtidssimret Osso Buco med Pommes Fondant, også kaldet ‘de fancy kartofler’. Det hele blev RET godt og tog også mange timer i gryden, ganske som jeg kan lide det. Til gengæld er der ikke så meget arbejde i det, før til sidst.\nDenne version af retten er ganske ‘inspireret’ fra en anden madblog, så det skal Grydeskeen have credit for. Jeg har lavet nogle ændringer, og skriver nok også mere udførligt om fremgangsmåden, men grundlæggende er det samme ide 🙂\n3 gode stykker osso buco (ca. 1.5 kg med ben)\n1.5 – 2 flasker rødvin\n100-150 g andefedt\n1 pose ekstra fine ærter\nCa. 4-6 timer før maden skal spises starter du med at lave selve Osso Buco’en. Begynd med at grovhakke gulerødder, porrer og selleri i skiver og firkanter. Pil og grovhak hvidløg. Det er helt ligetil.\nDernæst knuser du peber og fennikelfrø sammen i en kværn/morter, i en 2 til 1 blanding, ca. Blandingen gnider du godt ind i hver af dine osso buco stykker. Brug så meget som der skal til for at det er rigeligt fordelt.\nSå skal kødet lige hurtigt brunes på en pande. Skru op til 4-5 i varme, og smelt et stykke smør. Når smøret bobler og er brunt, kommer du kødet på panden og bruner det lige kort og godt på begge sider. Medmindre du har en meget stor pande, kan du nok ikke gøre det på en gang, men så må du jo gøre det over flere.\nEfter kødet er blevet brunt på begge sider og taget af panden, kommer du alle grøntsagerne på, og steger dem lige i et par minutter på høj varme, mens du rører rundt.\nNu er det så, at du til min version af denne ret, skal bruge din største gryde – den skal være ret stor (og gerne tykbundet), for at kunne have alle ingredienser, der nu skal væltes i. Nederst ligger du de 3 hele stykker osso buco, så kommer du alle grøntsager ved, samt den friske timian, tomatpuréen, en halv liter vand, bouillonterninger, laurbærblade, hvidløg og rødvinen, der skal ‘ofres’. Om du vil bruge halvanden eller to flasker rødvin her kommer an på hvor godt du kan lide rødvin i maden, og hvor mange glas du gerne vil nyde af den ene rødvin mens du laver maden… Ellers fyld op med mere vand. Afslut med at give det hele et godt skvæt kalvefond.\nHar du ikke en gryde, der kan magte alt det her på en gang, kan du tilsætte rødvin og vand i etaper, efterhånden som der fordampes og reduceres. Du kan også beslutte dig for at lave en mindre potion naturligvis, denne ret er til tre (ret) sultne mennesker.\nNu er det så, at der skal simres, bobles og reduceres ved ganske svag varme og uden låg i lang tid. Pas på at bunden ikke brænder på ved at røre i det løbende, men pas også på ikke at ødelægge de hele stykker osso buco, efterhånden som de bliver møre. Efter ca. 2 timer kan du begynde at smage til med salt, soya, peber, paprika og mere kalvefond.\nEfter yderligere to – hvor du har tilsat vand og rødvin hvis det har reduceret for meget -kan du begynde at vurdere om retten ikke er ved at være godt færdig. Alt afhængigt af tid og din mening om den sag, kan du give det hele yderligere 1-2 timer, eller gå videre til næste skridt.\nNæste skridt er at fiske kødet op (det kan være gået ret meget i stykker på nuværende tidspunkt, så du skal måske fiske klumper af kød op), og ‘trevle’ det ud til fine små stykker kød med en kniv.\nSaucen laver du ved at komme grydens indhold gennem en si eller sigte ned til en mindre gryde. Alt afhængigt af sigte, skal du være tålmodig med det, og hjælpe det på vej med en ske. Det skal nok også gøres ad flere omgange. Det restprodukt af grøntsager du får tilbage i sigten kan du med fordel bruge i f.eks. en pastaret dagen efter, hvis du er til det, men du må hellere fjerne de lange stykker timian først.\nSaucen du har tilbage nu repræsenterer ca. højdepunktet af smag nogen sauce kan have. Faktisk så meget, at den er uspiselig på nuværende tidspunkt, så kraftig er den. Men ingen panik. Varm gryden med sauce langsomt op, mens du hælder fløden ved. Brug ikke hele kartonen, smag til gradvist for at vurdere hvor blød vs. kraftig du gerne vil have din sauce.\nNår du er tilfreds kommer du det udskårne kød til saucen i gryden, kommer låg på, og holder det på lavest mulige varme, mens du begynder på de ret så fancy kartofler. Men husk at røre i gryden af og til, så herlighederne ikke brænder på.\n750 g kartofler er rigtig mange til 3 mennesker som udgangspunkt, men ideen med pommes fondant er, at du skal skære en rå kartoffel i tern, så der er (desværre) en masse spild her. Men det er jo kun nytår en gang i året, så det går nok (eller hvilken anden ‘undskyldning’ du nu har for at lave ekstra god mad…). Brug en lille kniv og alt afhængigt af størrelsen på kartoflerne, vil du nok få 1-3 tern ud af hver. Hver tern skal gerne være omkring 3×3 cm, men mine blev nu mere aflange end firkantede, og det går også.\nMedmindre du har en ret stor pande, skal du nok bruge 2 nu, for kartoflerne bliver hurtigt kolde, og skal helst laves på en gang, så du ikke skal gå til og fra bordet.\nKom andefedt på panderne i lige og ganske generøs mængde, og hav et værktøj klar som du kan gribe og vende hver enkelt kartoffel med – de skal nemlig steges på alle sider, og der er noget nørklearbejde i det her. Brug ca. 4-5 ud af 6 i varme.\nNår andefedtet syder, kommer du kartoflerne på panderne, og fra nu af går det hurtigt.\nNår de er brune på en side, vender du dem op og tager den næste. Er du basalt set lige så skæv en person som jeg er, har du lavet kartoflerne mere aflange end firkantede, og kan evt. nøjes med at give dem på 4 af siderne i stedet for på 6.\nNår de er brunede hælder du vand i panderne, op til ca. 1/3-1/2 af kartoflernes højde. Nu kommer du hønsebouillonen i, samt et knust hvidløg for hver pande (eller to, who’s counting), og strør med tørret timian og peber. Mens vandet koger væk vender du kartoflerne forsigtigt, så de ikke brænder på. Det skulle gerne times til at kartoflerne er møre når vandet er væk, så du må jo justere varmen for at få det til at passe, eller blot hælde mere vand ved løbende (men forsigtig med ikke at hælde for meget ved).\nJeg vil lige sige at billedet snyder pga. min dårlige camcorder (men det er sidste ret taget med den!), SÅ sorte blev mine kartofler altså ikke, og det skal de heller ikke være 😉\nMen, nu kan du godt begynde at smile, for nu er maden faktisk klar. Den skal lige anrettes, naturligvis, men det er også en nydelse i sig selv. Vi brugte fine ærter, hjemmelavede asier (gav et dejligt strejf af syrlighed til den bløde, runde ret) som tilbehør, plus hakket persille on top som pynt. Nåja, og så en utrolig dejlig flaske Amarone Tommasi årgang 2009, som ikke var helt billig, men som passede fantastisk til.\nMeget til 3, nok til 4. Kan også laves med kartoffelmos, hvilket er nemmere, og også fantastisk, men nu ville jeg lige være lidt mere fancy denne gang, og Pommes Fondant smager rigtig godt, med alt det saft og kraft de får suget til sig.\nEn superlækker ret, der aldrig kommer med i en kogebog med slankeretter.\nTagged asier, festmad, gryderet, kartofler, oksekød, osso buco, pommes fondant, simreret. Bookmark the permalink.


Hjem / Artikler om Nox-temaet\nTeam Padel Maj 23 décembre 2021 23 décembre 2021\nSito Bastida: "Et år med galskab for padel og for Nox”\nDen sidste turnering af World Padel Tour Master Final var det sidste møde i denne sæson 2021, men frem for alt muligheden for brands til at komme og præsentere deres seneste innovationer. På Nox standen, Padel Magazine og ...\nTeam Padel Maj 22 décembre 2021 22 décembre 2021\nNox: sko tilpasset til spillere\nI anledning af World Padel Tour Master Final som blev afholdt sidste weekend i Madrid, Padel Magazine havde chancen for at møde "Los Hermanos" Rueda, fodterapeuter med speciale i sport og partnere i...\nTil stede ved WPT Masters Finalen deler Kristina Clément, eksportchef for Nox-mærket, sin 2021-vurdering af firmaet med os samt de udfordringer, der venter hende i 2022. ” padel eksploderer kl..\nNox lancerer sin nye kollektion af palas for 2022! En brise af frisk luft på snesko, der har regnet meget, og som vil glæde fans af padel til denne nye sæson. Fokus ...\nAlexis Dutour 2. juli 2021\nManuela Schuck slutter sig til Team Nox!\nDen brasilianske spiller Manuela Schuck bliver nu medlem af TEAM NOX. Hun slutter sig til en gruppe gode spillere. Manuela Schuck er rangeret 88. i WPT-ranglisten og spiller til venstre. Husk ...\nVerdensfranchisen Padel Center er født\nVerdenen Padel Center er verdens førende franchise af klubber padel. Dets mål er at forbinde strukturer og etablere ensartede kvalitetsstandarder. Udvikle væksten af padel Det er et projekt ...\nSylvain Barnett March 10 2021 March 10 2021\nNOX bringer sine sko på markedet 100% padel, fremstillet specielt til denne sport: modellerne AT10 og AT10 Lux. To års udvikling Udviklet over to år med et team af ...\nTeam Padel Maj 27. februar 2021 27. februar 2021\nVi havde chancen for at interviewe Léa Godallier, der fortæller os om hendes flytning til Andalusien og hendes planer for 2021 på World Padel Tour ! Bordeaux til Malaga Padel Magazine : ...


Pairolero, Barbera d'Alba, Sottimano, 2007\nPairolero, Barbera d'Alba, Sottimano, 2007, 14,5% (Piemonte, Italien)\nRigtig dejlig, vinøs og harmonisk Barbera, klassisk stylet. Meget helstøbt vin.\nGanske koncentreret vin med mørk frugt med en fin lille sødme. Vægten er hverken på frugt eller på fad, men de to blander sig i fornem, vinøs balance. Fadet smages ikke men har dels rundet kanter, dels tilført en meget fin struktur med et helt harmonisk, velafstemt og velintegreret garvesyrestrejf. Markant men civiliseret og rund syre.\nHøj alkohol, 14,5%, som Helle synes stikker for meget frem.


Guide: Sådan planlægger du den rette rundrejse på Sri Lanka - Mere om Rejser\n26. november 2018 by Magnus\nPå rundrejse på Sri Lanka er du sikret en oplevelse for livet, ligegyldigt om du tager afsted alene eller med en gruppe. Udenfor Indiens kyst kan du finde den naturskønne ø, der er klar til at tilbyde dig et hav af seværdigheder, som du ikke ville kunne finde andre steder i verden.\nDet er altid vigtigt at få planlagt grundigt inden du rejser til et andet land for første gang, men det er især vigtigt hvis du har en hel rundrejse på skemaet. Heldigvis kan du her få en ekstra hånd og lidt gode råd til hvordan du bedst planlægger din rejse.\nLæs også denne artikel om rundrejse på Sri Lanka.\nTag toget til ti tusind templer\nTransport burde selvfølgelig at være et af dine hovedplanlægningspunkter, da transport nok kommer til at blive en stor del af turen hvis du skal nå en hel rundrejse. Om det så er på gåben, cykel, i taxa, eller med tog.\nI første omgang skal du lige ud af Danmark. Næsten alle fly fra Danmark til Sri Lanka, ender i lufthavnen i Colombo. Derfor er den hæsblæsende hovedstad en oplagt kandidat til æren som første stop. Byen har med sine næsten 753.000 indbyggere altid gang i gaderne, og det kan derfor være en fordel enten at finde sig en billig chauffør eller blot have en guide med sig rundt, så man ikke bliver væk i det farverige kaos.\nKandy er en anden by man som turist på Sri Lanka, næsten ikke kan andet end at besøge. Øens tidligere hovedstad gemmer på en masse gamle mindesmærker, både kulturelle og spirituelle. Hvis historien ikke lige er dig, så vil det alligevel være alle pengene værd blot for togturen derned.\nDen tre timer lange togtur med billetter til helt ned under 10 kr., byder nemlig på en magisk tur, der viser dig alt hvad øens natur har at byde på.\nStræk benene i Batti\nBatticaloa, også kendt som Batti, er en lille hyggelig strandby, der kan findes på Sri Lankas østkyst. Vil du gerne lidt væk fra storbyens trængsel og alarm, så kan du roligt spadsere gaderne af den stille strandby fyldt med cafeer, små markeder og ekstraordinære kirker.\nMen titlen ’strandby’ kan Batti selvfølgelig også tilbyde dig sand mellem tæerne og leg i bølgerne. Både hyggelig leg i vandkanten for de mindste, og bådture, surfing, dykning el.lign. for de lidt ældre.\nEr din interesse endnu ikke helt fanget, så frygt ej, listen over Sri Lankas mange rejsemuligheder er skam slet ikke slut endnu. I stedet for at søge mod havet, kan du tage på en frisk vandretur på mellem 5 til 7 timer til spidsen af Sri Lankas højeste punkt; Adams Peak. Du kan også gå på opdagelse i den frodige jungle der vokser side om side med øens ikoniske te plantager. Hvis dyrelivet trækker mere i dig, kan du tage et smut forbi en af Sri Lankas nationalparker, hvor du vil have gode muligheder for at få øje på et utal af eksotiske dyr, lige fra den klassiske elefant til den smukke men sky leopard.


Universalstrigle - kun DKK 109.00\nKøb Universalstrigle online hos Dyrelageret. Kun 109,00 … læs mere her\nUniversalstrigle - Børster og kamme\nUniversalstrigle får stadig topkarakter blandt forbrugerne der har købt den i vores varekategori Børster og kamme. Vidste du, at du også får lovpligtige 14 dages returret oven i hatten når du køber din vare. Vidste du at størstedelen af dem der handler online køber Universalstrigle i webshoppen Dyrelageret.dk, der altid har et stort udvalg af populære varer. Vi har håndplukket varerne og blandt dem kan du shoppe løs efter lækre varer, deriblandt også dette produkt. Når der handles i webshop kan priserne findes lavere end i butikker- når webshoppen sparer de penge som en almindelig butik bruger, så kommer det dig til gode.\nFordele når du køber Universalstrigle online\nKøber du varer online, er betingelserne lidt gunstigere, end loven foreskriver for de fysiske butikker. Loven siger, du har ret til at returnere dine varer indenfor 14 dage. efter dit online køb, og du kan finde webshops der giver mere som ligger udover de lovpligtige 14 dage. Oveni returretten har du online også et ret stort udvalg af varer og shops, som gør det let at sammenligne priser, uden af være afhængig af, at det skal være tæt på din bopæl. Og du kan faktisk sammenligne priser fra mobilen eller en tablet uden brug af en computer. Når du handler online er du også fri for, at skulle indrette sig efter, hvornår butikkerne synes, de skal holde åbent. Shoppen sender din produkter til din adresse, eller du kan bede dem om at sende til dit arbejde i stedet for, så du kan vælge det, det er lettes for dig. Du kan også springe en lang kø ved kassen over køer er en saga blot, her er det direkte til kassen og betale med det samme, så spilder du ikke din tid på at vente på fru Hansen, der lige skal spørge om, hvad hver enkelt ting koster.


Spil gratis på online lsbet casino egentligt er spillet en kombination af Black Jack og poker, der er uklart. Så der er ingen grund til at frygte, der byder på intet mindre end En engangskode kan ikke bruges flere gange, og prøv demo-versionen af Dragons Power gratis uden download og registrering. Du kan lave et Corner Bet som betyder at du better på 4 numre, inden du spiller for rigtige penge. En schweizisk sejr giver odds 1,50 hos LeoVegas Sport, mobil jackpots in a flash casino med pugglepay hvilket er en stor hjælp til især de nye spillere.\nWebstedet er tilgængeligt i mere end 20 lande og har som mål at give alle sine kunder den bedste spiloplevelse hver dag. Hvis sport ikke er i din liste over yndling ting, er der et Casino plus Live Casino med et komplet udvælgelse af borde, kort og spilleautomater. Kasino har live spil med en serie spil, en brugervenlig grænseflade og flersproget kundeservice. Spillemaskiner og andre casino skuespil programmer fra Net Entertainment og live casino fra Evolution Gaming. Eksklusiv afkast for NewCasinos. Casino Bonus Ekstra 50kr. LSbet Casino Spil Kvalitet Spil platformen leveres af online gambling industry leder og kendt leverandør af innovative plus pålidelige spil løsninger til over førende gaming sider verden over — Microgaming.\nLæs nyheder fra vores online casino Nyt spil - Ny vinder. Vores nye online spilleautomat Raging Rhino Megaways valgte nemlig at sende en god tur afrikansk varme til en meget god spiller, Lisbeth fra Østjylland. Vores seneste spilleautomat har samme opbygning som den populære spilleautomat Bonanza - som vi netop har re-lanceret sammen med vores nye casino velkomstbonus med Gratis Chancer til spillet Bonanza. Den nye spilleautomat viste i fredags vej til en gigantisk gevinst på ikke mindre end Der er god grund til, at vores nye spilleautomat hedder Raging Rhino Megaways, da den fredag aften viste, at de vilde dyr giver acces for at vinde på mega adskillig måder på vores online casino.


Vandrerygsække – oplev naturen uden smerter\n9. januar 2013\tPosted by Torsten Hartmann 0\nEn god vandrerygsæk lader dig slæbe meget med lethed (foto eventyrsport.dk)\nDrømmer du om at rejse ud i verden og få levet dine eventyrdrømme helt ud, så er det med at komme af sted. Du fortryder det, hvis du ikke får det gjort. Det er sundt at komme ud og realisere sig selv og mærke, at man lever. Man mærker bedst livet, når man oplever noget, man ikke er vant til. Det kan være svært at opleve overraskende ting, hvis man har boet i den samme by altid. Så kom ud og få øjnene op for nogle nye ting i verden. Det er kun sundt at udvide sin horisont lidt. På den måde lærer man også sig selv bedre at kende. Det er en kliché, men det er sandt. Når du skal af sted, skal du have det rigtige udstyr med. Det er vigtigt, at du har pakket alt det, du skal bruge, men endnu vigtigere er det, at du har pakket det i den rigtige taske.\nVandrerygsække – 20 kilo uden problemer\nHvis din tur skal være helt optimal, så skal du have en ordentlig vandrerygsæk. Når du skal ud og vandre har du behov for mange ting på din tur. Især hvis du skal overnatte på turen. Du skal både bruge telt, sovepose, vanddunk, tøj og meget andet. Med den rigtige rygsæk på ryggen, kan du gå problemfrit med tyve kilo på ryggen uden rigtigt at tænke over det. Du kan prøve taskerne i butikkerne og få gode råd af ekspedienterne, der ved alt, hvad du har brug for at spørge om.\nFind lækre vandrerygsække her!\nFriluftsliv, Rejseudstyr, Rygsæk, Rygsække, Taske\tferie, outdoor udstyr, vandrerygsæk, vandrerygsække, vandretur\n« Fjällräven rygsæk er en god rygsæk til de mindste\nSokker er det, du vil – sokker skal der til »


Tysk restauranter i Meiringen\nEuropa›Schweiz›Canton of Bern›Bernese Oberland›Meiringen›Restauranter i Meiringen› Aareschlucht Restaurant\n26 anmeldelser Nr. 7 af 25 Restauranter i Meiringen $$ - $$$\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning .Aare Gorge, Meiringen 3860, Schweiz +41 33 971 32 14\nRyd alle Begynd din anmeldelse af Aareschlucht Restaurant Klik her for at vurdere\nOpdaterer listen... Rejsende, der kiggede på Aareschlucht Restaurant, kiggede også på\nHar du været i Aareschlucht Restaurant? Fortæl om dine oplevelser! Skriv en anmeldelse\n.Aare Gorge, Meiringen 3860, Schweiz Placering:\nHar du nogen spørgsmål? Få svar fra ansatte på Aareschlucht Restaurant og tidligere besøgende.


Indmeldelse – Politiets-Sprogforbund\nSom aflønnet af Rigspolitiet kan du indmelde dig i Sprogforbundet\nPrivat mobil: *\nPrivat E-mail adresse: *\nArbejds E-mail adresse:\nAflønning i RPCH *\nAnmoder herved om optagelse som medlem af Politiets Sprogforbund. Kontingent kr. 5,00 pr. måned, der trækkes via lønnen.\nMedlemsskabet giver mulighed for at udnytte alle de aktiviteter, som sprogforbundet tilbyder sine medlemmer, bl.a. opsparing via lønnen. Aktiviteterne kan ses her på hjemmesiden. Såfremt der ønskes opsparing via lønnen kan beløbet anføres nedenfor (min. kr. 100,00 – maks. kr. 3.000,00 pr. måned).\nVi henleder opmærksomheden på at opsparing med løntræk sker til først mulige 1. i en måned. Ikrafttrædelse afhænger af Rigspolitiets skæringsdato for indberetning\nJeg ønsker opsparing via lønnen\nJeg ønsker til opsparing trukket kr.:\nSamtykke erklæring *\nJeg giver hermed samtykke til, at Politiets-Sprogforbund må behandle mine personoplysninger.\nLæs mere om vores Persondatapolitik (åbner i nyt vindue)


DELL USB-C Docking WD19 130W - Dockingstation - Komplett.dk\nTil Latitude og Percision\nVarenummer: 1137645 / Producentens varenr: DELL-WD19-130W 5397184187173\nIkke på lager. 20+ stk. forventes klar til levering 9.jul.2021 (usikker dato)\nDell dockingstation WD19-130W\nØg PC-kraften med verdens mest kraftfulde og første modulære USB-C-dockingstation, der er designet til fremtiden.\nStrøm nok til hele dagen: Med Dell ExpressCharge er det muligt at oplade systemet op til 80% i løbet af en time så du kan arbejde effektivt hele dagen.\nPløj dig gennem opgaverne: Få mere fra hånden endnu hurtigere med Dell ExpressCharge Boost, en funktion, der giver op til 35% opladning på bare 20 minutter.\nHurtig opladning: Forøg strømforsyningen og oplad endnu hurtigere med en dockingstation, der leverer op til 90 W strøm med 130 W strømforsyning.\nBland og mix: Opgrader i takt med behovene med vores mest alsidige dockingstation. Det fremtidsklare design med udskiftelige moduler gør det nemt at udskifte ting i marken eller opgradere systemerne.\nOptimale tilslutningsmuligheder: Med USB-C er det nemmere end nogensinde at få strøm, data, lyd og video i ét praktisk kabel, uanset hvilket system du bruger.\nSlut med roderi: Hold produktiviteten oppe ved at montere dockingstationen bag skærmen eller under skrivebordet med det sikre VESA-beslag, et tilbehør, der giver fuld fleksibilitet takket være det indbyggede kabel på en meter.\nInformation med et øjekast: Med dataoverførselshastigheder på op til 10 Gbps går arbejdet som en leg, når du har tilsluttet alle dine enheder.\nFleksibel og funktionel: Arbejd uden afbrydelse med en enkelt firmware på vores letteste administrerbare dockingstation nogensinde. Med Dell Client Command Suite og Microsoft System Center Configuration Manager,kan du også opdatere firmwaren hurtigt og nemt uden at skulle starte dockingstationen igen.\nSikre administrationsmuligheder: Hold dine oplysninger sikre med adgang via MAC-adresse og mulighed for ekstern deaktivering af porte. Og med funktioner som PXE boot, Wake-on-LAN og flere, er det lettere end nogensinde at være produktiv, samtidig med du administrerer din dockingstation.\nMultifunktionel USB-C DisplayPort\nDual USB-A 3.1 gen. 1\n1 x SuperSpeed USB Type-C kabel - 1 m\nSlot sikkerhedslås (kabel lås sælges separat), 90 W strømlevering


Er du en livsnyder? - MrFond.no\nRigtig mange danskere ynder at kalde sig selv for livsnyder, men hvad dækker begrebet egentlig over? Er det bare, som det lyder, et begreb for, at man nyder livet, eller er det mere blevet en gruppe af mennesker, der har de lidt dyrere interesser inden for vine, delikatesser, kaffe, rejser, sprut etc.?\nSlår man det op i ordbogen, er det beskrevet som en person der nyder livets og dets goder, hvor mad, kunst og fester nævnes som goder. Så man kan måske godt sige, at det lidt er blevet en fast definition, men hvad forbinder folk så en livsnyder med? Vi var kort inde på det før, men her kommer en kort beskrivelse af de forskellige ting, der ofte indgår i en livsnyders interesser.\nDe fleste mener, at rejse er at nyde livet, og denne falder helt klart ind under de interesser en ægte livsnyder har. Dette er en oftest en dyr ting, hvilket også gør, at det ikke er alle, der har råd til at rejse mere end én gang om året.\nAlle mennesker har brug for mad, men der kan være stor forskel på, hvor meget vi går op i den mad, som viser spiser. For nogle er maden bare en form for brændstof til kroppen, hvor det hos andre, især livsnyderen, er en oplevelse. Nye smage, dufte og konsistenser bliver for nogle sammenlignet med livets største nydelser.\nDer findes mange forskellige typer af drikkelse, der kan tilføre livet nydelse. Dette er ofte de lidt dyrere former for drikkevarer, folk nyder, og der er i mange tilfælde nok også tale om en blanding af nydelse og præstige. De mest gængse typper drikke for en ægte livsnyder er:\nAt socialisere sig med andre er helt klart også en fast del af en livsnyders dagligdag. Det er nu meget normalt at de fleste mennesker fester, men der kan være stor forskel på, hvordan man fester. Nogle elsker at drikke sig fra sans og samling, hvor andre mere nyder det i rolige omgivelser.\nEr penge lig med livsnydelse?\nPå ovenstående ord kunne det godt lyde som om, at det er penge der gør, at man kan nyde livet fuldt ud, men dette er selvfølgelig langt fra en sandhed, da rigtig mange kan nyde livet for få penge. Der er bare en rigtig stor gruppe af mennesker, der mener, at det er penge, der giver lykke, og derfor sætter de stor pris på dyre nydelser, hvor andre mener, at de ægte nydelser sagtens kan findes gratis.


Populære gaver til ham i 2020 og frem - Trendsonline.dk\nRedaktion28. september 2019Sponsoreret indhold\nudgivet den 28. sep, 2019 på 12:00 am\nDet kan være noget af et hovedbrud at finde en gave til en mand. Ligegyldigt om det er din mand, kæreste, bror, ven eller noget helt femte, så kan det være svært at finde på noget – især, hvis han ikke ønsker sig noget! Derfor kan det være en god idé at begynde at kigge efter nogle gaver allerede nu. Så slipper du nemlig for at sidde med kattepinen i sidste øjeblik, hvis han slet ikke har skrevet noget på ønskelisten. Her er en række gaveidéer til ham.\nFind en sjov gadget\nGadgets er efterhånden et vidt begreb og dækker ikke længere kun over teknologi. Derfor er der også masser af sjove gadgets, man kan give i gave. Et eksempel kunne være et minikøleskab. Det kan både bruges i værkstedet, på båden eller hvor end man ønsker det. Alt afhængig af, hvilken størrelse man køber, kan der være en god håndfuld øl i, og hvilken mand elsker ikke at nyde sine øl kolde? Der er også mulighed for at give ham en drone, der er blevet ufatteligt populære de sidste par år. Med sådan en vil han kunne bruge mange timer.\nGiv ham noget personligt\nEr han den mere sentimentale type, kan det også være en god idé at gøre gaven lidt mere personlig. Eksempelvis kunne du give ham et graveret bælte, eller måske en nøglering med gravering? Det giver begge objekter mere personlighed. Samtidig er der også mulighed for at give ham et fotoalbum. Det kunne være fra brylluppet, en rejse eller noget helt tredje. Der er nemlig noget ved at have et fysisk fotoalbum frem for at se billederne på computeren. Er han god til gastronomi, så kan du også give ham et forklæde med hans navn på. Det kunne også være en hentydning til manden, der er for lidt i køkkenet.\nI forlængelse af personlige gaver er oplevelsesgaver også en rigtig god idé, hvis man er lidt på bar bund. Med en oplevelse kan du give ham et minde for livet – og nogle gange kan du endda komme med. De mest klassiske oplevelsesgaver er middage, biografture eller kroophold. Hvis du dog vil give noget lidt mere specielt end dét, er en tur i en luftballon, noget man sjældent vil glemme. Det er dog nok ikke for ham, der er bange for højder. Ellers er der også mulighed for at give ham et kursus i at lave sin egen whisky, som virkelig er en personlig og sjov gave.\nEr nogle af de ovenstående idéer lidt for vovede, eller passer de bare ikke til ham, du skal give en gave? Så kan du aldrig gå galt i byen med nogle af de helt gamle klassikere. En skjorte, T-shirt eller andet form for tøj vil de fleste mænd helt sikkert blive glade for. Det samme kan siges om parfumer eller et ur. Hvis han er lidt af en spillenørd, kan det heller aldrig slå helt fejl at give ham et PlayStation- eller computerspil.


Spændkraft - ❀ Kapitel Femogtyve | Cece Florence - Movellas\n26. ❀ Kapitel Femogtyve | Cece Florence\nBilen parkerede jeg i en skovåbning, hvor der ikke var andre til stede. Man kunne ikke engang hører bilerne fra vejen, der lagde lidt væk.\nPigen var ikke vågnet, trods bilen humpede i sneen. Hun var kommet i en dyb bevidstløshed efter mit slag, det kunne jeg regne ud. Og hvis pigen nu var hjemløs eller noget som det, fortrød jeg virkelig, hvad jeg havde gjort.\nMen spørgsmålet om det da ikke var nødvendigt, spekulerede rundt i mit hoved. For pigen flygtede. Og hun angreb mig og svarede mig ikke, da jeg løb efter hende. Så noget måtte der da være.\nEgentlig ville jeg have kørt længere ind i skoven, så pigen ikke kunne nå at flygte ud til vejen, hvis det nu var, men jeg kunne se, at der var tåge derinde, og dermed gad jeg ikke rigtigt.\nUden at være sikker lignede pigen én på min egen alder. Hun var bare total modsætning af mig ligesom hende den pæne bibliotekar. Hende her var også pæn. I beskrivelsen lød de ens, men det var de ikke. Hende pigen var lavere - faktisk ret lav. Hun havde blå øjne, som jeg nå ikke kunne se, fordi øjnene var lukket i. Hendes hud var ganske bleg, men ikke bleg på en grim måde. Derimod lagde det godt til hendes blonde, tynde hår. Hendes øjenbryn var tegnet op på en passende måde, så helt fattig kunne hun ikke være.\nDen blodrøde kjole hun bar, lignede mere en kjole passende til sommertid. Den gik til knæene og havde ingen ærmer, hvilket fik mig til at tage sko på, gå ud, åbne døren til bagsædet og foldede tæppet, jeg havde med - omkring hendes slanke kropsfigur.\nEfter at have gået tilbage og frosset på forsædet i lidt tid, vågnede pigen med et sæt, så jeg fløj op, fra hvor jeg sad.\n"Jeg lader dig være, hvis du fortæller, hvem du er, og hvad du lavede hos mig," forklarede jeg og så på hende i bakspejlet. Jeg låste dørene, så hun ikke kunne komme ud, medmindre hun smadrede et vindue.\nPigen stirrede på mig. "Jeg kan ikke fortælle dig noget, det er min pligt at tie hvis afsløring."\nJeg åndede tungt ud vendte mig om imod hende. Jeg kiggede hende direkte i øjnene, og de kiggede undskyldende på mig.\n"Forklar. Ellers kommer du ikke herfra."\n"Du vil simpelthen slå mig ihjel, hvis jeg ikke fortæller? For gør du det, har du ingen til at fortælle dig noget."\n"Du truer mig? Glem det. Og jeg myrder dig ikke, men det kan blive lange nætter herude, at du ved det."\nHun kommenterede ikke. I stedet sukkede hun opgivende hev tæppet tættere omkring sig, så hun fik mere varme. "Hvis det bliver opdaget, at jeg har fortalt dette til dig, bliver jeg dræbt." Jeg nikkede tøvende og med en underlig følelse af ubehag i maven. "Mit navn er Cece. Florence, Cece Florence. Og jeg beklager, men jeg er spion for Loren Corpster - tågevogternes leder. Han sendte mig til at informere ham om dig, og hvad du lavede. Jeg ved ikke hvorfor, jeg har ikke så meget at sige. Må jeg gå nu inden nogen vækker mistanke?"\nFølelsen blev større. Jeg har været blevet spioneret. Nogen har holdt øje med mig. Åh Gud, lad det være en syg løgn eller joke for den sags skyld. Hvad har hun set af mig?\n"Laver du fucking sjov med mig? Hvad har du set?!"\n"Undskyld! Det var dét eller sult! Loren gav mig muligheden for at blive tågevogter og spionere dig, han gav mig penge! Og jeg har kun set dig som nu, bare rolig! Jeg tager.. et sted hen. Og så siger jeg fremover nej til ham." Hun havde tårer i øjnene.\n"Nej.." rystede jeg på hovedet. "Nu kører jeg dig hjem, og så har du bare at finde ud af, hvad han vil mig, og så informerer du mig. Og du får ingen penge for det, så du er forberedt."\nCece rystede og så på mig. Hun var blevet blegere og lænede sig frem imod mig. "Jeg vil prøve. Men jeg har ingen hjem. Mine forældre døde, jeg bor på gaden."\nDenne samtale blev vildere og vildere. Gad den bare forholde sig nogenlunde normal, tak. Det var da til at besvime over.\n"Du kan låne et gæsteværelse hos mig," mumlede jeg. "Men du har bare at opføre dig ordentligt. Ellers bliver du sendt ud igen. Forstået?"\nCece var okay, og mor troede på forklaringen om, at det var en hjemløs veninde. Hun bogstaveligtalt vartede mig op uden at være for meget. Til sidst måtte jeg sende hende ind på gæsteværelset, hvor jeg så, at hun sad og læste i en bog.\nEfter at have været i bruser og få blodet af mig - dog stadig øm, gik jeg ovenpå og startede op på Beautiful In Darkness 4. Min mave gjorde ondt, og jeg kunne ikke finde ro til at læse. Så det endte op med at jeg gik i seng og følte mig enormt smadret - hvilket jeg jo også var.\nJeg havde fortalt Cece, at hun bare kunne tage brusebad, når hun havde lysten. Jeg fornemmede dog, at det ikke ville blive lige med det samme.\nUdenfor var der tusmørke og sneet piskede imod huset, som straffede det mit vindue for at bese dets skønhed. Jeg fik kuldegysninger af det. Her var så koldt.\nSom natten fløj ind og månen og få matte stjerner, der var ved at dø ud, var det eneste der oplyste i mørket, begyndte jeg at nå frem til konklusionen, at jeg ikke kunne sove. Jeg følte mig træt, mit hoved var bombarderet og mine øjne tunge, men kunne jeg sove? Næh nej. Jeg følte mig som en død controller, der havde steget begrænsningen og nu var ved at ætse det hele op.\nTraskende slæbte jeg mig selv nedenunder til køkkenet, hvor jeg besluttede mig for at lave varmt kakao. Således fandt jeg og skumfiduser frem fra et af skabene, og da det var lavet, satte jeg mig ind i stuen på sofaen.\nTil at starte med benyttede jeg kruset til at opvarme mine hænder, men jeg blev for alvor tørstig af duften af det varme chokolade, så jeg drak lidt af den og kunne ikke undgå at spise en skumfidus - eller to.\nIntet ved huset var endnu pyntet op med juleting. Det måtte jeg få gjort i morgen. Cece skulle jo undersøge det med ham Loren, og jeg havde ikke selv noget at lave. Mor ville også helt sikkert være med, det kunne jeg sige mig selv. Og det ville være perfekt, for hvor besværligt ville det ikke lige blive at skulle oppynte sådan et stort hus.\nI mit hoved tænkte jeg mig til placeringerne af det hele. Jeg kiggede rundt i stuen for at opsummere alle pladser, så lukkede jeg øjnene og kunne fantasere mig til udseendet. Desværre så snart jeg åbnede mine øjne igen forsvandt alt væk og blev erstattet af samme triste modestue.\n"Birdy?" hørte jeg Cece kalde i døråbningen til gæsteværelset. Hun havde grædt, kunne jeg se, for der var mascara tværet ud omkring hendes øjne.\nJeg satte kakaoen fra mig på stuebordet og gjorde tegn til, at hun bare kunne komme. "Jah?"\nMed forsigtige skridt listede hun over til mig og satte sig tøvende ved siden af mig på sofaen. "Jeg har fået samlet penge af Loren. Og det er ingen undskyldning, men du kan få dem til kaution af Darren."\nMit hjerte stoppede, og jeg måtte ryste hovedet for at tænke klart. Hvad sagde hun? Kunne Darren så komme fri?\n"Det vil være.." begyndte jeg med et smil i øjet, men nåede så frem til, at de penge var alt hun ejede. "Ondt af mig. Det er dine penge, og du lever af dem. Selvfølgelig skal du selv beholde dem."\nHun rystede på hovedet. "Jeg vil ikke diskuterer det. Jeg finder en anden måde at skaffe penge på. Desuden har du brug for dem, du har brug for Darren. Mere end du aner."\n"Jeg vil bare have ham, jeg vil hører alt fra hans mund, hvordan kan det være mere, end jeg aner?"\nCece svarede ikke og gik i stedet ovenpå. Jeg skyndte mig efter hende af nysgerrighed og opdagede så, at hun hev den magiske bog frem i blandt mine andre bøger på mit værelse. "Den her fortæller alt om os. Du ved, hvordan den fungerer. Og derfor.." hun gav den til mig, "betaler jeg Darrens kaution."\nJeg nåede ikke engang at protestere, før hun gik nedenunder på gæsteværelset igen.


Kagefabrikken i Kemnitz - Rejsetips til Østersøen\nHeldigvis, på trods af begrænsningerne forårsaget af koronapandemien, var vi i stand til at tage til Østersøen igen for en kort ferie i år. Vi ville have savnet noget et eller andet sted, hvis det ikke havde fungeret. I år gik vi i midten af august, og vi havde virkelig perfekt vejr, Solskin og Østersøen havde en temperatur på 21 ° C. Selvfølgelig gjorde vi dette i vid udstrækning Strand nød. Vandtemperaturen var virkelig mere end behagelig for Østersøen.\nMen vi leder altid efter nye destinationer, at vi ikke ved det endnu, og hvor det er værd at gå hen. Når vi kører til vores feriemål, kører vi naturligvis altid den samme rute. Denne gang er vi ved siden af vejen, når du kører forbi, bemærkede en kæmpe kaffekop. Om det allerede var der i årene før, vi kan slet ikke sige. Alligevel bemærkede vi det denne gang. Teksten var dog ikke let at læse, når man kørte forbi, så vi kun accepterede, at det er en køkkenproducent.\nPå hotellet undersøgte vi noget og fandt ud af det, at det er en Kuchenmanufaktur handlinger. Og det bedste, med en vedhæftet kaffe. Selvfølgelig ville vi virkelig prøve det.\nVi vidste det nu, hvor kagefabrikken er placeret, men uden den enorme kaffekop ville vi aldrig have tænkt på det, at en cafe kunne være i et kommercielt område.\nBygningen ligner ikke noget udefra, og vi var først usikre, om vi overhovedet har ret. Disse bekymringer fordampede derefter hurtigt, efter at være kommet ind i bygningen.\nSalgsrummet er meget rummeligt, og du finder et stort udvalg af kager og tærter. Enten at tage væk eller spise i caféen. Vi fandt det udvendige område og vinterhaven særligt smukke, hvor vi derefter har slået os ned.\nVi fandt caféen i kagefabrikken rigtig god. Og frem for alt kunne vi godt lide kagen og kaffen. Men så spiste vi også en isis, og den var også meget velsmagende.\nVi kan anbefale caféen i kagefabrikken. Det er dog ikke så let at finde.


Bek. 807 af 27/6 2014\nIndberetning af timer til indkomstregistret for udbetalte sygedagpenge efter lov om sygedagpenge, barselsdagpenge efter barselloven samt arbejdsløshedsdagpenge og midlertidig arbejdsmarkedsydelse efter arbejdsløshedsforsikringslov\nBekendtgørelse om indberetning af timer til indkomstregistret for udbetalte sygedagpenge efter lov om sygedagpenge, barselsdagpenge efter barselloven samt arbejdsløshedsdagpenge og midlertidig arbejdsmarkedsydelse efter lov om arbejdsløshedsforsikring m.v.\nArbejdsmarkeds- og Rekrutteringsstyrelsens bekendtgørelse nr. 807 af 27/6 2014.\nBilag 1 – Opgørelse af timer ved kommunens udbetaling af sygedagpenge til brug for indberetning til indkomstregistret\nBilag 2 – Opgørelse af timer ved Udbetaling Danmarks udbetaling af dagpenge efter barselloven til brug for indberetning til indkomstregistret\nBilag 3 – Opgørelse af timer ved arbejdsløshedskassernes udbetaling af arbejdsløshedsdagpenge og midlertidig arbejdsmarkedsydelse, jf. lov om arbejdsløshedsforsikring m.v., til brug for indberetning til indkomstregistret\nI medfør af § 32, stk. 4, i lov om sygedagpenge, jf. lovbekendtgørelse nr. 487 af 6. maj 2014, som ændret ved lov nr. 720 af 25. juni 2014, fastsættes efter forhandling med skatteministeren:\n§ 1. En kommune, som efter skattekontrollovens § 7 og lov om et indkomstregister § 3, har pligt til at indberette udbetalte sygedagpenge efter sygedagpengeloven til indkomstregistret, skal anføre antallet af timer, som udbetalingen vedrører. Det fremgår af bilag 1, hvorledes opgørelsen af antallet af timer skal ske.\n§ 2. Når Udbetaling Danmark efter skattekontrollovens § 7 og lov om et indkomstregister § 3, har pligt til at indberette udbetalte barselsdagpenge efter barselloven til indkomstregisteret, skal Udbetaling Danmark anføre antallet af timer, som udbetalingen vedrører. Det fremgår af bilag 2, hvorledes opgørelsen af antallet af timer skal ske.\n§ 3. En arbejdsløshedskasse, som efter skattekontrollovens § 7 og lov om et indkomstregister § 3, har pligt til at indberette udbetalte arbejdsløshedsdagpenge og midlertidig arbejdsmarkedsydelse til indkomstregistret, skal anføre antallet af timer, som udbetalingen vedrører. Det fremgår af bilag 3, hvorledes opgørelsen af antallet af timer skal ske.\n§ 4. Bekendtgørelsen træder i kraft den 1. juli 2014.\nStk. 2. Bekendtgørelsen finder anvendelse for udbetalte sygedagpenge efter sygedagpengeloven, barselsdagpenge efter barselloven samt arbejdsløshedsdagpenge og midlertidig arbejdsmarkedsydelse efter lov om arbejdsløshedsforsikring m.v., som vedrører perioden fra den 1. juli 2014 og senere.\nKommunerne udbetaler sygedagpenge efter lov om sygedagpenge til lønmodtagere, forsikrede ledige, selvstændige og til arbejdsgivere i form af refusion. Med virkning fra 1. juli 2014 får kommunerne pligt til at indberette antallet af timer som sygedagpengene vedrører til indkomstregistret. Det gælder dog kun i de situationer, hvor sygedagpengene udbetales direkte til lønmodtageren eller den forsikrede ledige.\nDer bliver udbetalt sygedagpenge og beregnet ATP for det antal timer, som den sygemeldte er fraværende. Ved indberetning af timer fra 1. juli 2014 anvendes det timeantal, der bliver beregnet ATP-bidrag for, ved indberetning af timeantal til indkomstregistret. Dog kan ATP-bidrag højest beregnes på grundlag af i alt 37 timer pr. uge. Sygedagpengemodtagerens andel af ATP-betalingen er pt. 1,28 kr. pr. time.\nFor lønmodtagere bliver sygedagpenge beregnet efter reglerne i sygedagpengelovens § 47, og ved delvist sygefravær efter sygedagpengelovens § 53.\nFor ledige bliver sygedagpenge beregnet efter reglerne i sygedagpengelovens § 51. Her udbetales der sygedagpenge med den sats pr. uge, som personen kunne have modtaget i arbejdsløshedsdagpenge, hvis den pågældende ikke havde været syg. Satsen bliver typisk oplyst af arbejdsløshedskassen, og det bliver oplyst om personen er fuldtids- eller deltidsforsikret.\nDette betyder, at kommunen skal indberette følgende timeantal pr. uge:\nTimeantal pr. uge, der bliver indberettet til indkomstregistret:\nAntal timer, der bliver betalt ATP for, max. 37 timer pr. uge\nUkendt/varierende arbejdstid (gennemsnitlig arbejdstid pr. uge)\nSkifteholdsarbejde/turnus – arbejdstid pr. uge\nWeekend-arbejde Ved weekend-arbejde, omfattet af sygedagpengebekendtgørelsen forstås arbejde, der efter gældende overenskomst som udgangspunkt alene udføres på lørdag/søndag og samtidig medfører, at den overenskomstmæssige arbejdstid ved dagarbejde på D/LO-området, pt. 37 timer, med den normale overenskomstmæssige arbejdstid for weekend-arbejde.\nAntal timer, der bliver udbetalt ATP for. Det svarer til 37 timer pr. uge – ved fuldt fravær\nLedige fra A-kassen\n37 timer pr. uge – ved fuldt fravær\n24 timer og 40 minutter pr. uge – ved fuldt fravær\nUdbetaling Danmark udbetaler dagpenge efter barselloven til lønmodtagere, forsikrede ledige, selvstændige og til arbejdsgivere i form af refusion. Med virkning fra 1. juli 2014 får Udbetaling Danmark pligt til at indberette antallet af timer som dagpengene vedrører til indkomstregistret. Indberetning til indkomstregisteret af timer gælder for dagpenge udbetalt under fravær ved barsel, adoption, alvorligt syge børn samt ferieydelse efter barselloven. Det gælder dog kun i de situationer, hvor dagpengene udbetales direkte til lønmodtageren eller den forsikrede ledige.\nIndberetning af timer til indkomstregistret vil som hovedregel ske på baggrund af de timer, der bliver udbetalt barselsdagpenge for.\nFor lønmodtagere bliver barselsdagpenge beregnet efter reglerne i barsellovens § 33.\nFor ledige bliver barselsdagpenge beregnet efter reglerne i barsellovens § 36. Der udbetales barselsdagpenge med den sats pr. uge, som personen kunne have modtaget i arbejdsløshedsdagpenge eller midlertidig arbejdsmarkedsydelse, hvis den pågældende ikke havde modtaget dagpenge efter barselloven.\nAntal timer vil normalt svare til den normale overenskomstmæssige arbejdstid på 37 timer pr. uge. Arbejdstimer kan være fordelt på alle ugens dage. For deltidsbeskæftigede kan den ugentlige arbejdstid være mindre end den normale overenskomstmæssige arbejdstid.\nWeek-endarbejde: Indberettes med antal timer efter arbejdstidsskemaet. Timeantallet vil normalt være 37 timer pr. uge.\nTurnus: Indberettes med antal timer efter arbejdstidsskemaet. Timeantallet kan overstige 37 timer pr. uge afhængig af turnusplanen.\nVarierende arbejdstid: Indberettes med gennemsnitlig antal timer pr. uge. Antal timer fordeles ligeligt med antal timer mandag til fredag.\nForsikrede ledige – fra arbejdsløshedskasse:\nArbejdsløshedskasserne indberetter til Udbetaling Danmark, hvorvidt der er tale om en fuldtidsforsikret, en deltidsforsikret eller om der er udbetalt supplerende understøttelse før fraværet. Antal timer er beregnet på baggrund af arbejdsløshedsforsikringslovens § 70 stk. 2.\nFuldtidsforsikrede: Indberettes med 37 timer pr. uge. Antal timer er fordelt mandag til fredag med 7 timer og 24 minutter. Gælder også for dimittender og personer, der før fraværet modtog midlertidig arbejdsmarkedsydelse. Det er uden betydning om satsen er max. ydelse eller nedsat til 80/60 % af max.\nDeltidsforsikrede: Indberettes med 24 timer og 40 minutter pr. uge. Antal timer er fordelt mandag til fredag med 4 timer og 56 minutter.\nSupplerende understøttelse: Beregnes som gennemsnit af antal supplerende timer de sidste 4 uger før fraværet.\nForlængelse af orlovsperioden: Indberettes med antal timer efter arbejdstidsskemaet. At ydelsen er under uge maksimum får således ingen betydning. Det er uden betydning, om det er 8 eller 14 ugers forlængelse, eller om perioden bliver afkortet.\nFlere arbejdsforhold: Indberettes med antal timer efter arbejdstidsskemaet for hvert arbejdsforhold.\nFunktionærlovens bestemmelser om ½ løn under fravær: Indberettes med antal timer efter arbejdstidsskemaet.\nAntallet af timer er i visse tilfælde ikke helt nøjagtige, når ydelsesbeløbet beregningsmæssigt nedsættes eller fordeles forholdsmæssig ved flere arbejdsforhold.\nDelvis genoptagelse af arbejdet: Indberettes med antal timer, der faktisk er udbetalt barselsdagpenge for.\nArbejdsløshedskasserne udbetaler arbejdsløshedsdagpenge og midlertidig arbejdsmarkedsydelse, jf. lov om arbejdsløshedsforsikring m.v., til medlemmerne. Med virkning fra 1. juli 2014 får arbejdsløshedskasserne pligt til at indberette antallet af timer, som arbejdsløshedsdagpengene eller den midlertidig arbejdsmarkedsydelse vedrører, til indkomstregistret.\nEt fuldtidsforsikret medlem af en arbejdsløshedskasse kan maksimalt få udbetalt arbejdsløshedsdagpenge eller midlertidig arbejdsmarkedsydelse for 37 timer pr. uge, jf. § 59 og § 52 h i lov om arbejdsløshedsforsikring m.v. For et deltidsforsikret medlem udbetales arbejdsløshedsdagpenge for et antal timer, som svarer til den gennemsnitlige ugentlige arbejdstid forud for ledigheden, jf. § 73 i lov om arbejdsløshedsforsikring m.v.\nDer udbetales dog alene dagpenge eller midlertidig arbejdsmarkedsydelse for timer, hvor medlemmet står til rådighed.\nOpgørelsen af antallet af timer med udbetaling af arbejdsløshedsdagpenge eller midlertidig arbejdsmarkedsydelse skal ske efter reglerne i bekendtgørelse nr. 1067 af 21. november 2011 om supplerende dagpenge. Der henvises til § 6 om belægning af dagpengekortet med faktiske timer og løntimer, § 7 om minimumsbelægning, §§ 8 og 9 om tekniske belægninger, og § 10 om mindsteudbetaling m.v.\nDer henvises endvidere til vejledning nr. 95 af 21. november 2011 om supplerende dagpenge.


Ankestyrelsens principafgørelse A-4-01 om støtte til selvstændig etablering - personkreds - revalidering - skøn - retsinformation.dk\nKEN nr 9226 af 15/01/2001 Historisk\nAnkestyrelsens principafgørelse A-4-01 om støtte til selvstændig etablering - personkreds - revalidering - skøn\nLBK nr 266 af 12/04/2000 § 65\nDer kunne ikke ydes støtte til etablering af selvstændig virksomhed alene fordi ansøger ikke var interesseret i hverken aktivering eller et ansættelsesforhold.\nAnkestyrelsen fandt, at der i sagen i øvrigt ikke var holdepunkter for at antage, at en sådan støtte frem for anden revalidering kunne bringe ansøger til selvforsørgelse.\nLov om aktiv socialpolitik - lovbekendtgørelse nr. 266 af 12. april 2000 - § 65\nAnsøger havde efter studentereksamen forgæves forsøgt at uddanne sig til socionom og på teknisk skole og havde gennem de sidste ca. 22 år kun haft sporadisk tilknytning til arbejdsmarkedet. Han havde deltaget i forskellige aktiveringsprojekter og hans eksistensgrundlag havde i flere perioder, senest uafbrudt fra 1991, været kontanthjælp.\nAnsøger havde ingen helbredsmæssige problemer.\nHan søgte i 1992 om hjælp til selvstændig virksomhed, hvilket han af kommunen fik afslag på, da han ikke ansås for at være erhvervsbegrænset.\nAnsøger oplyste til kommunen, at han ikke havde lyst til at arbejde for andre, og han havde heller ikke lyst til at deltage i beskæftigelsesfremmende foranstaltninger. Han havde i denne omgang modtaget kontanthjælp siden november 1991, men mente selv, at han alt i alt havde modtaget kontanthjælp i ca. 10 år.\nKommunens afgørelse blev indbragt for revaliderings- og pensionsnævnet, som tiltrådte kommunens afgørelse i marts 1993. Afgørelsen blev begrundet med, at ansøger efter nævnets vurdering ikke havde de fornødne faglige og forretningsmæssige forudsætninger, samt at etablering i selvstændig virksomhed ikke kunne betragtes som den bedste og en rimelig løsning på ansøgers erhvervsmæssige problem.\nNævnet foreslog, at ansøger drøftede andre revalideringsmuligheder med socialforvaltningen i kommunen.\nAf kommunens journalark fremgik, at ansøger i juni 1993 deltog i et kursus. Han boede alene, var godt tilfreds med sin tilværelse som arbejdsløs, havde mange ideer og uendelig mange interesser. Han ville\ngerne have et job, hvis det var noget interessant, men ville ikke sendes på kursus, bare fordi han skulle. Han var uafklaret omkring, hvad han ville i gang med, men fik 14 dage til at overveje det.\nI slutningen af 1994 blev ansøger indkaldt til samtale med henblik på aktiveringsmuligheder. Han søgte herefter hjælp efter § 30-puljen til udgivelse af en bog, men fik afslag. Startede i maj 1995 på et kommunalt projekt, som ikke havde hans interesse. Søgte i juli 1995 på ny § 30-puljen, men fik afslag. Blev i november 1995 henvist til aktivering med ugevis udbetaling.\nDen 11. januar 1996 anmodede ansøger om at blive friholdt fra aktivering i 30 dage, således at han kunne arbejde med en konkret idé til en statsvirksomhed. Han arbejdede med muligheden for at få den kørt ind på EDB. Ansøger fik afslag herpå, da der ikke kunne fremvises en samarbejdsaftale med virksomheden. Han ophørte i aktivering i februar 1996.\nI marts 1996 blev han henvist til et åbent tilbud med ugevis bagudbetaling, da kommunen ville have afklaret hans rådighed. Han ophørte juni 1996. Der havde i aktiveringsforløbet været meget fravær.\nFra oktober 1996 til december 1997 overvejedes, hvilke kurser eller andre aktiveringstiltag ansøger kunne tænke sig. Han var meget interesseret i EDB og havde computer hjemme. Han ønskede ingen aktivering, men meddelte, at såfremt han blev aktiveret, ville han blive sygemeldt.\nI december 1997 meddelte ansøger at han ikke havde problemer med at få tiden til at gå, tværtimod havde han faktisk utroligt travlt. Han lavede bl.a. programmer til computere. Han regnede faktisk med i løbet af kortere tid at kunne leve af at lave programmer, så han kunne komme ud af bistandssystemet. Det blev ved mødet aftalt, at han i de næste 3 måneder skulle gå videre med planerne, og var der herefter ikke sket noget i retning af selvforsørgelse indenfor salg af pc-programmer, skulle man sammen finde et aktiveringstilbud.\nVed samtale i marts 1998 var der ikke sket noget i retning af selvforsørgelse. Ansøgers planer var nu at oprette hjemmesider og annoncer på internettet, hvilket han fik lov til at gå videre med.\nDa der i maj 1998 ikke var sket yderligere i retning af selvforsørgelse aftaltes det, at aktivering skulle drøftes i august 1998. Ved mødet i august aftaltes det, at kommunen næste gang skulle se ansøgers arbejder med henblik på, om der kunne gøres yderligere for at hjælpe ham i hans bestræbelser på at blive selvforsørgende. I november blev der givet yderligere 3 måneder til at gå videre med planerne.\nI marts 1999 ville ansøger have sine revalideringsmuligheder undersøgt. Det var beskæftigelsessektorens opfattelse, at han var revalideringsberettiget, da han ikke havde nogen uddannelse og havde været på kontanthjælp siden 1991.\nDet var ansøgers planer at sælge hjemmesider og reklameplads på internettet. Han ville i den forbindelse få etableringsudgifter til kamera, marketing, telefonudgifter og computerudstyr. Han havde ingen erfaring som selvstændig eller med regnskab.\nKommunen meddelte afslag på hjælp til etablering af selvstændig virksomhed med den begrundelse, at han ikke havde de nødvendige faglige og forretningsmæssige forudsætninger for at være selvstændig med salg af hjemmesider.\nDer var ved afgørelsen lagt vægt på, at denne form for revalidering ikke frem for anden revalidering ville bringe ham i stand til at forsørge sig selv, og det vurderedes ikke at være den bedste og en rimelig løsning på hans erhvervsmæssige situation, selvom han var meget modvillig overfor aktivering.\nDer var endvidere lagt vægt på, at ansøger havde haft en sporadisk tilknytning til arbejdsmarkedet med mange jobskift og uddannelsesskift. Han havde selv forklaret disse skift med, at han sagde fra, fordi han blev rastløs.\nKommunen foreslog, at ansøger i stedet for at etablere sig som selvstændig indenfor området med salg af hjemmesider, ville kunne bruge sit arbejde med hjemmesider til at søge arbejde i allerede etablerede virksomheder.\nDet fremgik, at ansøger havde haft kontakt med Erhvervsfremmestyrelsen, og der forelå i den forbindelse en erhvervsplan og budget for virksomheden samt brev fra en etableringsvejleder.\nTil brug for revalideringsansøgningen forelå endvidere en statusattest fra egen læge. Det fremgik heraf, at lægen kun få gange havde talt med ansøger, men han havde altid virket aggressiv og meget selvretfærdig og bestemt ikke særlig lydhør overfor andre end ham selv.\nLægen kunne dog ikke få øje på forhold, der skulle betinge, at ansøger ikke skulle kunne arbejde.\nAnsøger indbragte afgørelsen for nævnet. I klagen anførte han, at han var både stabil og kompetent.\nVed en efterfølgende samtale i kommunen vedrørende eventuel ansættelse i et firma, der beskæftigede sig med hjemmesider, oplyste ansøger, at han ikke var interesseret heri, da han ikke mente, at han var egnet til at være ansat.\nNævnet ændrede kommunens afgørelse således, at ansøger bevilgedes et engangsbeløb på netto kr. 44.000 incl. moms (jf. anlægsbudgettet) til etablering af selvstændig virksomhed i form af internetfirma.\nBeløbet blev ydet som et rentefrit lån, der var afdragsfrit det første år efter udbetalingen, og som derefter skulle afdrages over maksimalt 4 år.\nLånet skulle sikres ved underpant i løsøre (computer, kamera mv.).\nEndvidere bevilgedes ansøger løbende støtte (tilskud) til forsørgelse i 6 måneder fra etableringen med et beløb på kr. 5.200 netto pr. måned.\nAfgørelsen blev begrundet med, at ansøger efter nævnets vurdering havde de fornødne faglige og forretningsmæssige forudsætninger for at drive en sådan virksomhed, samt at etableringsstøtte frem for anden revalidering skønnedes at kunne bringe ansøger i stand til at forsørge sig selv.\nDer var lagt vægt på, at ansøger efter studentereksamen forgæves havde forsøgt at uddanne sig til socionom og på teknisk skole, og at han gennem de sidste ca. 22 år kun havde haft sporadisk tilknytning til arbejdsmarkedet, at han havde deltaget i forskellige aktiveringprojekter, samt at hans eksistensgrundlag i flere perioder, senest uafbrudt fra 1991, havde været kontanthjælp.\nDer var endvidere lagt vægt på, at der ikke forelå oplysninger, der pegede i retning af, at ansøger gennem iværksættelse af revalideringsmæssige foranstaltninger eller på anden måde ville kunne opnå tilknytning til arbejdsmarkedet på lønmodtagerbasis, samt at han i mange år havde ønsket og gjort forsøg på at blive selvstændig.\nEndelig var der lagt vægt på, at han i adskillige år havde arbejdet med EDB og web-sites, at han i mere end 1 år havde arbejdet (ulønnet/-honoreret) med internet, at han havde sine egne internetadresser, at han havde fremstillet en del hjemmesider/reklamer mv., at han havde ca. 600 besøg om måneden på sine egne sider, at kvaliteten af hans arbejde af en EDB-konsulent karakteriseredes som pænt, samt at\netableringsvejleder omtalte ham som fornuftig og fandt, at han på grund af små private udgifter/driftsudgifter ikke havde behov for stor indtjening i starten.\nNævnet fandt kommunens skøn vedrørende mulighederne for revalidering til lønarbejde og vedrørende ansøgers faglige og forretningsmæssige forudsætninger for at drive den planlagte virksomhed og muligheder for at blive selvforsørgende åbenbart urimeligt, hvorfor der var grundlag (særlig omstændighed) for at efterprøve skønnet.\nI klagen til Ankestyrelsen var det bl.a. anført, at det var kommunens opfattelse, at § 65-hjælp i denne sag ikke frem for anden revalidering skønnedes at kunne bringe ansøger i stand til at forsørge sig selv. Kommunen fandt fortsat, at han burde revalideres til lønarbejde, og at dette skulle være muligt indenfor hans interesseområde, som var edb. Det var endvidere kommunens opfattelse, at det måtte anses for usandsynligt, at ansøger kunne klare sig selv efter 6 måneder, som forudsat i § 65, stk. 3.\nSubsidiært indbragtes afgørelsen med henvisning til retssikkerhedslovens § 69. Kommunen fandt ikke, at der i denne sag forelå særlige omstændigheder, som gjorde, at kommunens afgørelse havde været ulovlig eller åbenbar urimelig.\nSagen blev behandlet i principielt møde med henblik på en afgrænsning af den personkreds, som var berettiget til hjælp efter aktivlovens § 65.\nAnkestyrelsen fandt, at ansøger på ansøgningstidspunktet ikke opfyldte betingelserne for at modtage hjælp til etablering af selvstændig virksomhed i henhold til lovens § 65.\nAnkestyrelsen fandt således ikke, at kommunens afgørelse havde været ulovlig eller åbenbart urimelig, jf. retssikkerhedslovens § 69.\nBegrundelsen for afgørelsen var, at Ankestyrelsen på det foreliggende ikke fandt, at denne støtte frem for anden revalidering skønnedes at kunne bringe ansøger i stand til at forsørge sig selv, hvilket var en af betingelserne for at modtage hjælp efter lovens § 65.\nDer var herved lagt vægt på, at det forhold, at ansøger ikke var interesseret i aktivering eller i et ansættelsesforhold og havde udtalt at han var rastløs og alene ønskede etablering som selvstændig, ikke i sig selv var tilstrækkelig begrundelse for at yde støtte til etablering af selvstændig virksomhed.\nAnkestyrelsen lagde endvidere vægt på, at der i sagen iøvrigt ikke var konkrete holdepunkter for at antage, at ansøger ved en sådan støtte frem for anden revalidering ville kunne bringes i stand til at forsørge sig selv.\nAnkestyrelsen fandt, at nævnet burde have hjemvist sagen til bedre belysning af, om der f.eks forelå psykiske årsager til grund for, at et ansættelsesforhold i forbindelse med eventuel revalidering ikke havde kunnet etableres på trods af, at der ikke var fysiske helbredsklager til hinder for et sådant arbejde, samt til belysning af om der var særlige forhold, der begrundede, at ansøger på trods af en aktiveringsfri periode på 2 1/2 år, hvor han havde arbejdet med sine EDB-planer, ikke havde forsøgt at tage konkrete initiativer/kontakter til erhvervslivet med henblik på at undersøge mulighederne for økonomisk udnyttelse af sine ideer.\nAnkestyrelsen fandt endvidere ikke at ansøgers forretningsmæssige forudsætninger havde ændret sig\nsiden nævnet traf afgørelse i marts 1993.\nAnkestyrelsens afgørelse medførte ikke, at den hjælp, ansøger i henhold til nævnets afgørelse havde fået udbetalt bortset fra hjælp, som var ydet som lån, kunne kræves tilbagebetalt.


Provo-kunstner chokerer: Beholder tøjet på | RokokoPosten\tProvo-kunstner chokerer: Beholder tøjet på\nProvo-kunstner chokerer: Beholder tøjet på\n19 august, 2014 Indland, Kultur\nI et kontroversielt og grænseoverskridende værk undlod en dansk performancekunstner at tage tøjet af, mens han malede et billede, som man tydeligt kunne se, hvad forestillede.\nPå strøget i Ikast er tavsheden larmende, og tiden er gået i stå. Alle de handlende står som forstenede, mens de stirrer på en 21-årig mand, der står foran et staffeli med en pensel i hånden.\nDet er fuldt forståeligt. For manden hedder Mark Kvist og er ved at gøre kometkarriere inden for det danske perfomancemiljø, hvor han har fået ry for gang på gang at presse kunsten til den yderste grænse. Og så måske endda lidt længere.\nTidligere har han stået bag værket “Jeg lever uden offentlig kunststøtte i 7 måneder”, der er blevet beskrevet som en af de mest enestående og overraskende performances siden Bjørn Nørgaards “Hesteofringen” fra 1970.\nDenne gang er Mark Kvist måske gået en tand for langt i sin jagt på provokationen.\nVandkæmmet og med et staffeli foran sig er han i fuld gang med et naturalistisk oliemaleri af en frugtskål. Men ikke nok med, at Kvist bedriver figurativ kunst i det offentlige rum. Han er også fuldt påklædt som en del af værket “Performancekunstner iført tøj udfører stilleben i dansk provinsby”.\nDet er denne vovede performancehappening, som har hensat alle forbipasserende i en tilstand af chok og vantro.\nEfter at den første overraskelse har lagt sig, giver flere beskuere sig til at kommentere Marks værk.\n“Køb en guldfisk og en blender, og bliv rigtig kunstner, din døgenigt!” råber en ældre mand med baskerhue, mens en pige på omkring seks år begynder at græde ved synet af den påklædte kunstner.\nEn anden dreng på cirka ni år stiller vantro det oplagte spørgsmål:\n“Hvorfor kan man ikke se kunstnerens tissemand, mor?”, inden moderen hastigt trækker ham bort.\nEn mand på omkring 50 år opsummerer indigneret den stemning, som de fleste tilskuere synes at føle efter at have overværet Marks performance.\n“Jeg synes, det er ekstremt grænseoverskridende, at man i 2014 kan kalde en påklædt mand, som laver et naturalistisk og ikke-abstrakt maleri med konventionelle materialer, for performancekunstner. Hvis ikke man kan regne med, at rigtige performanceudøvere er nøgne, kan enhver jo hævde, at vedkommende udfører kunst.”


Trafikminisiteren trækker tæppet væk under Bornholmstrafikken | Enhedslisten\nTrafikminisiteren trækker tæppet væk under Bornholmstrafikken\nFolketinget skal i morgen - tirsdag d. 25. marts - have forespørgselsdebat om Bornholmstrafikken. Debatten er rejst af Enhedslisten.\n- Alt tyder desværre nu på, at trafikminister Flemming Hansen er på vej ud i endnu en Arriva-skandale. Denne gang er det Bornholmstrafikken, som er ofret for ministerens slet forberedte privatiseringer. Trafikministeren aftalte i det såkaldte færgeforlig II af 2. januar 2003, at natfærgen mellem København og Rønne fra 2004 i stedet skal afgå fra Køge og at der skal indsættes andre skibe. Bornholmstrafikken skal ifølge aftalen ud i licitation - og det statslige selskab står altså nu i den situation, at det skal skaffe nye færger på meget kort tid. Det vil ikke være muligt at nybygge skibe på så kort tid og derfor kan jeg ikke se anden mulighed, end at ministeren altså tvinger Bornholmstrafikken til at forsøge at leje ny skibe hos sine konkurrenter. Disse konkurrenter kan så aftale en ny pris - og derefter selv byde lidt lavere. Realiteten er, at ministeren nu slagter Bornholmstrafikken, og dermed påfører staten et betydeligt tab samtidig med, at Bornholm mister et stort antal arbejdspladser og får en dårligere færgebetjening, siger Keld Albrechtsen, trafikordfører for Enhedslisten.\n- Siden 2. januar har ministeren arbejdet hårdt på at løse de mange problemer med at få det umulige færgeforlig til at hænge sammen. Det er ikke lykkedes. Bornholms Regionskommune har afvist det. Mere end 30.000 har skrevet under imod det i en bornholmsk underskriftsindsamling. Og det er efter min opfattelse dokumenteret, at den valgte færgeløsning er dybt uhensigtsmæssig for Bornholm. Alligevel vil ministeren nu gennemføre dette forlig. De nye færger, som skal sejle mellem Køge og Rønne indsættes efter krav fra nogle snævre erhvervs- og vognmandsinteresser. De får en godskapacitet, som er langt større end nødvendigt (sammenlagt 1400 meter vognbane på to ny godsfærger, hvor 1000 meter ville være tilstrækkeligt) og til gengæld en for lille passagerkapacitet. Kun 100 sovepladser og max. 400 passagerer. Samtidig vil Bornholm miste mange pendlere, fordi pendlerne ikke vil tage omvejen over Køge, når de skal frem og tilbage mellem Rønne og København. Det vil ramme Bornholms økonomi hårdt. Forliget vil også ramme turismen, fordi der skæres ned på spidsbelastnings kapaciteten på Ystad-Rønne-ruten, siger Keld Albrechtsen.\nEnhedslisten vil i morgen stille følgende forslag til vedtagelse i Folketinget:\n»Folketinget opfordrer regeringen til at udskyde eventuelle beslutninger om gennemførelse af færgeforliget af 2. januar 2003 indtil der har været mulighed for at forhandle med Bornholms Regionskommune om en løsning, som tilgodeser de bornholmske ønsker.«\nMandag, 24. marts 2003 - 0:00


Komfortable hotellejligheder i Suzhou | Hotels.com\nSongzhuang9,2 km fra centrum\nGu Su Distrikt12 km fra centrum\nSuzhou Old Town11,9 km fra centrum\nHuqiu District30,9 km fra centrum\nHuqiu District34,6 km fra centrum\nLeder du efter en fleksibel indkvarteringstype? Et lejlighedshotel i Suzhou, Kina giver dig den perfekte mulighed for at føle dig hjemme samtidig med, at du er på ferie.\nHotels.com har hele 138 anmeldelser for hoteller i Suzhou, som er skrevet af gæster fra såvel Danmark som andre lande. På den måde bliver det lettere for dig at vælge, hvor du helst vil bo.\nVores mest populære hotel i Suzhou er i øjeblikket Ascott Midtown Suzhou, og det er allerede blevet reserveret &TravellersChoiceBooked1 inden for den sidste time, så skynd dig at tjekke det ud!\nSådan finder du de bedste tilbud i Suzhou\nGennemsnitsprisen for et værelse i Suzhou er pr. nat, men der er ingen grund til at betale så meget.


Skuffende Brøndby-comeback i sæsonåbneren - FC Nordsjælland\nSkuffende Brøndby-comeback i sæsonåbneren\nVores Superliga-sæson blev i dag sparket i gang på udebane mod Brøndby IF. Efter en fremragende første halvleg, hvor Mohammed Diomande og Mikkel Rygaard bragte os foran 0-2, blev tingene vendt på hovedet efter pausen. I det 96. minut scorede værterne til slutresultatet 3-2.\n– I første halvleg fik vi sat en masse gode positioner, spillede omhyggeligt, tog hånd om bolden og så snart der var mulighed for at spille ned bagved, så gjorde vi det. Vi fik stresset Brøndby. Også med vores pres, siger cheftræner Flemming Pedersen.\n– Selvom Brøndby også havde bolden forholdsvist meget, så kom de ikke rigtigt til de store chancer. Og det var også rigtig positivt.\n– De har to muligheder, hvor de får vendt spillet fra vores højre side, ind over midten og over til venstre. Der vidste vi, at vi godt kunne få nogle udfordringer på ydersiden af Ivan Mesik, fordi Ivan ikke er naturlig venstreback. Han er midtstopper, så han vil automatisk krybe lidt ind i banen.\n– Men første halvleg er alt i alt rigtig, rigtig godt. Vi dominerer spillet og er faste, så det så solidt ud.\nIsær Mohammed Diomande viste stor spilleglæde i første halvleg, som også stod for målet til 0-1. ’Dio’ har spillet falsk 9’er i mange af vores træningskampe, men i dag var der byttet rundt på ham og Mikkel Rygaard.\n– Vi har før haft problemer med at få styr på Morten Frendrup, som er vigtig for deres opbygningspil. Derfor lå ’Ry’ deroppe i dag, hvor han lavede et godt stykke løbearbejde. Han er rigtig dygtig til at tage pasningslinjer ud.\n– Og samtidig er ’Dio’ i stand til at sætte en mand, så han var god at have lidt længere tilbage på banen i dag. Mod Brøndby kommer man tit under for meget pres, hvor det er svært at spille sig ud. Og der har han evnen til at sætte sin nærmeste modstander, drive bolden og skabe en overtalssituation.\nI anden halvleg var det et forvandlet Brøndby-hold, der kom buldrende efter pausen, og allerede efter tre minutter reducerede Simon Hedlund til 1-2. Det fik stor indflydelse på resten af halvlegen, da scoringen gav fornyet energi til kampen, mener Flemming Pedersen.\n– Vi var godt klar over, at de ville komme ud og hælde bolde ned imod os. For at få noget energi ind i kampen. Brøndby er jo et hold, med deres tilskuere i ryggen, der lever meget på energi. Så hvis de skulle vende kampen, var det sådan en stemning, der skulle skabes.\n– Så det var vi egentlig forberedt på. Og det er også derfor, at det første mål er rigtig, rigtig skuffende. Det var lige præcis, hvad vi ventede. Hvis en af deres stopper ikke var under pres, så ville de sparke den ned bag vores bagkæde. Og det eneste vi skal være klar på i sådan en situation, er, at vi skal falde. Det er noget, vi skal kunne forudsige.\n– Der var selvfølgelig også noget fejl i fodarbejdet hos et par af vores forsvarsspillere, da de scorer det mål. Men Brøndby får noget medvind efter den scoring.\n– Derfor er vi nødsaget til at reorganisere os. De bliver ved med at hælde bolde ned, hvor de har flere folk på deres sidste linje. Og der er vi simpelthen ikke stærke nok til at modstå det pres. Så vi sætter ’Dio’ ud som venstre wingback og skubber Ivan ind, så vi har fem mand i bagerste kæde.\n– Og derefter synes jeg faktisk, at vi får kontrol over kampen igen.\nPå trods af reorganiseringen og en mand mere i bagkæden formåede værterne at score to mål yderligere, og fik faktisk også tildelt et straffespark, som Peter Vindahl dog nappede. Den genoprettede kontrol holdt altså ikke kampen ud.\n– Jeg vil ikke sige, at vi blive kyste, men det er simpelthen det her pres, som vi ikke kan håndtere i længden. De bliver ved med at slå mange bolde ned imod os, som vi ikke altid får afværget.\n– Og selvom vi til tider i dag har rigtig god boldomgang, så skal vi være endnu dygtigere til at holde i bolden, når vi er i de her pressede perioder. Vi skal også være endnu dygtigere til at udnytte den plads, som selvfølgelig opstod, når Brøndby gik all in.\n– Det er først til sidst, efter Brøndby scorer til 2-2, at vi får de chancer, som skal til for at vinde. Så i modsætning til andre kampe her på Brøndby Stadion, så scorer vi på vores chancer i dag. Tidligere har opgørene været meget lige målt på expected goals, men vi har ikke været dygtige nok til at tage vores chancer.\n– Men det var desværre heller ikke nok i dag, konstaterer Flemming Pedersen.\nNederlaget var naturligvis en skuffende start på den nye 3F Superliga-sæson, men der blev alligevel besvaret nogle spørgsmål i dag. Det var først i torsdags, at hele truppen var samlet igen efter et par uger med landsholdssamlinger og eksperimenterende træningskampe.\nDerfor var Flemming og trænerteamet en smule uafklarede i forhold til, hvordan holdet stod. De var spændte på at se, hvordan det nye hold hang sammen efter endnu en sommer med flere profilafgange.\n– Vi er blevet meget klogere, fordi vi ikke vidste, hvor holdet stod. Vi fandt ud af, at vi ser stærke ud. Det er en enhed, som arbejder. Spillerne er blevet meget bedre til at arbejde sammen.\n– Men vi ved også, at vi i mange situationer vil være fysisk underlegne. I forhold til duelstyrke og sådanne ting. Så der må vi vente på spillernes udvikling, fordi vi bliver ikke fysisk stærkere fra den ene dag til den anden.\n– Til gengæld skal vi kunne kompensere ved at blive endnu bedre til at holde bolden i egne rækker og tage kloge beslutninger, når vi bliver trætte henimod slutningen af kampene.\n– Og så skal vi bearbejde denne her oplevelse, hvor vi indkasserer et afgørende mål i 96. minut. Der er vi forskellige som mennesker.\n– Nogle vil automatisk tage det som positiv læring, hvorfor de bliver motiveret til, at det aldrig skal gentage sig. Mens andre måske vil være bange for, at det kommer til at ske igen, hvis vi en dag står i et lignende kampbillede. Fordi de nu ved, hvor ondt det gør.\nPå søndag har vi mulighed for genoprejsning, når vi spiller anden runde af 3F Superligaen på udebane mod OB. Der er kampstart klokken 14.00 i Odense.